Το έγκλημα του ρεμπέτη Αγάθωνα\n7-05-2014 | 9:23πμ\nΘύελλα αντιδράσεων έχει ξεσηκώσει το άσμα-ύμνος στον Αλβανό (Ιλία Καρέλι) που δολοφόνησε τον υπαρχιφύλακα στις φυλακές Μαλανδρίνου\nΑντιδράσεις έχει ξεσηκώσει η επιλογή του Αγάθωνα Ιακωβίδη να ερμηνεύσει άσμα-ύμνο στον Αλβανό βαρυποινίτη Ιλία Καρέλι, ο οποίος πριν από λίγο καιρό δολοφόνησε τον υπαρχιφύλακα και πατέρα δύο παιδιών Γιώργο Τσιρώνη στις φυλακές Μαλανδρίνου, ενώ στη συνέχεια ξυλοκοπήθηκε μέχρι θανάτου από σωφρονιστικούς υπαλλήλους στη Νιγρίτα, όπου είχε μεταφερθεί. Ο ρεμπέτης που πέρυσι τέτοιο καιρό ετοιμαζόταν να εκπροσωπήσει τη χώρα μας στον διαγωνισμό της Eurovision δέχτηκε να ερμηνεύσει το κομμάτι με τίτλο «Οι σωφρονιστικοί», το οποίο υπογράφει ο γνωστός δικηγόρος από τη Θεσσαλονίκη Δημήτρης Πανούσης. Οι στίχοι του τραγουδιού έχουν προκαλέσει, κυρίως γιατί υπάρχουν σημεία στα οποία ο βαρυποινίτης αγιοποιείται, σαν να μην είχε προηγουμένως στερήσει τη ζωή από έναν άνθρωπο του μεροκάματου και πατέρα δύο μικρών παιδιών.\n«Το τραγούδι δεν το έγραψα εγώ, αλλά ο φίλος μου Δημήτρης Πανούσης, ο οποίος είναι και πολύ καλός μουσικός. Εχουμε κάνει πολλά κομμάτια στο παρελθόν, δεν τα πουλάμε, τα βγάζουμε στο internet για όλο τον κόσμο. Είναι τριάντα χρόνια δικηγόρος κι έχει δει πολλά. Δεν μπορεί να κρατάει το στόμα του κλειστό» δήλωσε στην «Espresso» o Aγάθωνας, ο οποίος μάλιστα ήταν ενοχλημένος από τα σχόλια εκείνων που υποστηρίζουν πως ο ρεμπέτης πλέκει το εγκώμιο του Αλβανού φονιά. «Δεν υποστηρίζω κανέναν φυσικά. Εμείς -με τον Δημήτρη- είμαστε υπέρ της δικαιοσύνης, εγώ συμφωνώ να πηγαίνουν μέσα ισόβια όλοι όσοι κάνουν εγκλήματα. Ή έχουμε νόμους ή δεν έχουμε, αλλιώς να πάρουμε από ένα τουφέκι και να σκοτώνουμε όποιον δεν γουστάρουμε» λέει και συνεχίζει στον ίδιο τόνο: «Είμαι ο πιο Ελληνας που υπάρχει, ο δεύτερος βρίσκεται πολλά χρόνια πίσω μου. Κανένας δεν θα μου κάνει μαθήματα ελληνικότητας».\nΟσο για το τραγούδι, το οποίο ξεκάθαρα αναφέρεται στον Ιλία Καρέλι, ο ρεμπέτης δηλώνει… άγνοια περί του θέματος, αλλά και του προσώπου. «Δεν τραγουδάω για έναν δολοφόνο, αυτόν να τον φάει το μαύρο σκοτάδι. Δεν τον γνώριζα καν. Το τραγούδι δεν αναφέρει πουθενά το όνομά του, ούτε μιλάει για κάποιον Αλβανό» μας λέει, ενώ προκειμένου να διαχωρίσει τη θέση του ακόμη περισσότερο, κάνει λόγο ακόμη και για την επιβολή της θανατικής ποινής. «Εγώ θέλω να επανέλθει η θανατική ποινή για κάποιους, είμαι υπέρ της δικαιοσύνης. Σιγά μην τραγουδάω για έναν δολοφόνο, ούτε τη φάτσα του δεν ξέρω. Σε οποιονδήποτε συνέβαινε αυτό, να τον σκότωναν μέσα στη φυλακή, θα έλεγα το ίδιο. Είτε ήταν αριστερός, δεξιός, κεντρώος, είτε Κινέζος, είτε Γιαπωνέζος. Το τραγούδι είναι εναντίον των ανθρώπων της εξουσίας που αισθάνονται ότι μπορούν να σκοτώνουν στο ξύλο όποιον θέλουν. Είμαι υπέρ όλοι οι δολοφόνοι του κόσμου να πηγαίνουν φυλακή».\nΝα τονίσουμε ότι το τραγούδι του Δημήτρη Πανούση, το οποίο ερμηνεύει ο Αγάθωνας, κυκλοφορεί μόνο στο διαδίκτυο.\nΜΕΤΑΦΕΡΘΗΚΕ για ασφάλεια σε άλλη φυλακή,\nμα διψούσαν για το αίμα του οι σωφρονιστικοί.\nΔύο-τρεις ώρες τον χτυπάγανε και νέοι και παλιοί\nκαι μετά ετοιμοθάνατο τον σύραν στο κελί.\nΜπέρδεψαν τον ρόλο τους οι «σωφρονιστές»,\nνόμισαν πως έγιναν οι ίδιοι δικαστές\nκαι αποφασίσανε με ξυλοδαρμό\nνα τον «ξαποστείλουνε» δίχως γυρισμό.\nΧειροπέδες και πισθάγκωνα να μην αντισταθεί,\nδεκαπέντε ανθρωπάρια του βγάλαν την ψυχή.\nΚι ούτε ένας τους δεν τόλμησε να το παραδεχτεί,\nσαν σκουλήκια που κρυφτήκανε βαθιά μέσα στη γη.\nΚόμπλεξ ατελείωτο οι σωφρονιστικοί,\nβασιλιάδες νιώθουνε μες στη φυλακή.\nΚαι τ’ απωθημένα τους από τη ζωή\nβγάζουν στους κρατούμενους βράδυ και πρωί.


Πάμε λουκέτο !: Ο Γιάννης Φ., η Ρούλα Κ. και το Μπιγκ Μ.\nΟ Γιάννης Φ., η Ρούλα Κ. και το Μπιγκ Μ.\nΈχουμε συνδεθεί ζωντανά με το Μπιγκ Μπράδερ και θα παρακολουθήσουμε μαζί το μεγάλο τελικό που θα μας κόψει την ανάσα.\nΟ νικητής , που θα είναι ο Γιάννης Φ. θα πάρει 200.000 ευρώ που μπορούν να χρησιμεύσουν πολύ σε αυτόν τον καιρό της κρίσης γι αυτό ο νικητής πρέπει να τα επενδύσει καλά. Το Πάμε Λουκέτο, προτείνει να τα επενδύσει σε κάρτες απεριορίστων διαδρομών, για είναι ξένοιαστος στα γηρατειά του.\nΝα δούμε λοιπόν αναλυτικά , τι γίνεται μέχρι τώρα στο παιχνίδι, γιατί φαντάζομαι ότι θα έχετε σκάσει από το κακό σας.\nΟ κόσμος μόλις μπήκε η κ.Ρούλα Κ. απαστράπτουσα , φώναζε...\nρυθμικά " Ρούλα- Ρούλα" ενώ ένας φώναζε "Πόπη- Πόπη" και η Ρούλα είπε ότι δεν κρίνεται αυτή απόψε, αλλά οι παίκτες και ευτυχώς που μας το είπε, γιατί θα ψηφίζαμε αυτή.\nΜετά μας σύστησε τους 4 παίκτες του τελικού , που τους ξέραμε, άρα ή΄τανβ άχρηστο να το κάνεις . Μας σύστησε επίσης και ένα αυτοκίνητο, που θα κέρδιζε ο ένας, εκτός από τα 200.00 ευρώ, που δίνει ο Άλφα, που έκανε υπεράνθρωπες προσπάθειες και απολύσεις, για να τα συγκεντρώσει αυτά.\nΗ κ. Κορομηλά ήταν αγχωμένη και λαχανιασμένη επίσης και καλωσόρισε τους παίκτες που είχαν αποχωρήσει, και ξαναείδαμε την παίκτρια Νάρα, που αποχώρησε, γιατί δεν δικαιολόγησε το όνομά της , όσο ήταν μέσα στο σπίτι του Μπιγκ Μπράδερ και την έλεγαν "΄Νάρα μου", αντί να βάλουν καταλληλότερα το " Μου" .\nΓια κάνα μισάωρο δεν συμβαίνει τίποτα σοβαρό. Θα επανέλθουμε με έκτακτη ανάρτηση, αν χρειαστεί- που θα χρειαστεί.\nΚορομηλά: Το πιο ανώδυνο πρόγραμμα της χρονιάς, ήταν το Big Brother!\nΠόπη Διαμαντάκου: «Αρχιπανηγυρτζού και αρχιξεκατινιάστρα η Ρούλα Κορομηλά ! »\n" Αγανακτισμένοι στο Σύνταγμα" ή "Χρεοκοπημένοι στο Σύνταγμα;"\nΚατασχέθηκε το 2ο dvd της Τζούλιας!\nΣτον επόμενο τόνο συμφωνούμε!\nΟ Αλέξης νέος πρόεδρος του ΠΑΣΟΚ!\nΙδρύθηκε το ΙΕΚ ΠΑΡΑΚΜΗ!


Κοινή άσκηση ΗΠΑ- Ν. Κορέας προαναγγέλει το Πεντάγωνο | world and people\n← Η Αγκυρα «κολυμπάει στα βαθιά»\n«Κάπου εκεί κάτω» στα σύνορα Ινδικού και Ειρηνικού →\nΚοινή άσκηση ΗΠΑ- Ν. Κορέας προαναγγέλει το Πεντάγωνο\nΜαΐου 25, 2010 Σχολιάστε\nΟι στρατιωτικές δυνάμεις των ΗΠΑ και της Νότιας Κορέας σχεδιάζουν κοινή ανθυποβρυχιακή άσκηση στο «κοντινό μέλλον» τονίζει το αμερικάνικο Πεντάγωνο με ανακοίνωση του. Όπως αναφέρει, οι κυβερνήσεις των δύο χωρών βρίσκονται σε συζητήσεις σχετικά με το θέμα.\nΝωρίτερα, ο Μπαράκ Ομπάμα, έδωσε εντολή στους στρατιώτες της χώρας του να συνεργαστούν με τη Νέα Κορέα για να είναι σε ετοιμότητα και να αποτρέψουν μελλοντική ενδεχόμενη ένταση από την πλευρά της Βόρειας Κορέας. Ο εκπρόσωπος του Λευκού Οίκου ανέφερε πως οι ΗΠΑ στηρίζουν τα σχέδια της Ν. Κορέας για να τιμωρήσει την Β. Κορέα για την βύθιση ενός πλοίου της. «Προσυπογράφουμε τις απαιτήσεις του προέδρου της χώρας, να απολογηθεί η Βορεια Κορέα, να τιμωρηθούν οι υπεύθυνοι αυτής της επίθεσης και το πιο σημαντικό όλων να σταματήσει την επιθετική και απειλητική συμπεριφορά του». Συνεχίζοντας, ο Ρόμπερτ Γκιμπς, τόνισε ότι «Οι ΗΠΑ υποστηρίζουν τη Νότια Κορέα και ο πρόεδρος έχει δώσει εντολές στους στρατιώτες να συνεργαστούν στενά με τους νοτιοκορεάτες ομόλογους τους για να εξασφασλίσουν ότι είναι σε ετοιμότητα να αποτρέψουν μελλοντική ένταση».


Καθημερινη τρελα: την κρίσιμη στιγμή της κρίσης ...\nτην κρίσιμη στιγμή της κρίσης ...\n«Ως γνωστόν οι ΗΠΑ έχουν Μουσουλμάνο Πρόεδρο» πληροφόρησε προχθές την εμβρόντητη Βουλή ο κυρ Κλουζωχοΐδης!\nΣιίτης, μεγάλε, ή Σουνίτης; Τσακάλι μου, λαγωνικό μου! -αυτό το «ως γνωστόν» τέλειο! Τι σιγουριά! Μόνον ο φον κωλοτούμπεν κυρ Καρατζαφέρης μπόρεσε, ως συνήθως, να ξεπεράσει στην ίδια συνεδρίαση, τον κυρ Κλουζωχοΐδη σε αμετροέπεια\nζητώντας τη «χρήση κάποιου λιπαντικού» στις σχέσεις μεταξύ των κομμάτων. Στιγμές κοινοβουλευτικής (αγριοδεξιάς) δόξας...\nΟτι ο «Γιώργος είναι πονηρός» είναι πλέον οφθαλμοφανές. Οτι η προσαγόρευση (ήτις ενίοτε υποκρύπτει και συμπάθεια) «Γιωργάκης» τον έχει βολέψει για να μας πιάνει συχνά στον ύπνο, είναι επίσης ένα ορατό ενδεχόμενο.\nΕν πρώτοις σταχυολογούμε απ' τις θεραπείες που πρότεινε: είπε όχι στο πάγωμα μισθών και τους πάγωσε. Είπε όχι στους έμμεσους φόρους και τους επέβαλε. Ελεγε ότι δεν θα αυξήσει τα όρια ηλικίας για τη συνταξιοδότηση, τα αύξησε. Αυτά ενδεικτικώς, διότι ο κατάλογος είναι πολύ μακρύς.\nΑλλά, αν αυτές οι ανακολουθίες προεκλογικών υποσχέσεων και κυβερνητικών έργων μαρτυρούν σκοπιμότητα, δολιότητα και πονηρία\nοι ανακολουθίες, οι προχειρότητες, οι γκάφες ως κυβερνητική πρακτική δηλώνουν ηλιθιότητα, ανετοιμότητα και ανεντιμότητα! όπως, τα τέλη κυκλοφορίας, τα ηλεκτρονικά βιογραφικά, η Cosco, το γεωργικό ζήτημα κι άλλα των οποίων ο κατάλογος είναι επίσης πολύ μακρύς.\nΑς δούμε κορυφαίες στιγμές του: παρά τις προγενέστερες επιτυχίες του κ. Παπανδρέου στις επιλογές του, τύπου Καραχασάν ή Μασούρα, λάβρος τις επανέλαβε\nκαι στο κόμμα, Ξυνίδης, και στην κυβέρνηση -από Μπατζελή έως Τζάκρη, Καρχιμάκη και Κλουζωχοΐδη -για να μην πάμε ώς τον κυρ Μανιάτη, υφυπ της κυρίας Μπιρμπίλη.\nΟμως αυτό το «σύνδρομο Καραχασάν» δεν περιορίζεται στην επιλογή των προσώπων αλλά προεκτείνεται στη δομή της κυβέρνησης, κι\nεδώ αρχίζει το σύνδρομο της (αν)ασφάλειας του Ηγεμόνος.\nΕπί παραδείγματι η ευκολία με την οποίαν ο κ. Παπανδρέου είπε ψέματα προχθές στη Βουλή μιλώντας για το μεταναστευτικό, είναι άκρως ανησυχητική. Επικαλούμενος μάλιστα για πολλοστή φορά την προσωπική του εμπειρία (σύνδρομο της «προσωπικής» ατζέντας) από το πρόσφατο ταξίδι του στην Ινδία, δήλωσε φαρδιά πλατιά στο Ελληνικό Κοινοβούλιο, ότι οι Μουσουλμάνοι στη χώρα αυτή ζουν μια χαρά μαζί με τους Ινδουιστές λόγω ευνομίας! Κουταμάρες (δηλαδή ψέματα). Οι Μουσουλμάνοι στη χώρα αυτή βιώνουν τα γκέτο, την απόλυτη ένδεια, τη συντεχνιακή καθήλωση (όπως λόγου χάριν να φτιάχνουν χαλιά) κι εν γένει απολαμβάνουν τα προνόμια του τελευταίου παρία, της τελευταίας κάστας. Οι φτωχοί. Διότι οι πλούσιοι είναι όπως και παντού αλλού μαχαραγιάδες.\nΉ ό,τι τέλος πάντων έχει απομείνει απ' αυτήν...\nΣΤΑΘΗΣ Σ. 10.ΙΙ.2010 stathis@enet.gr\nPosted by john anast at 1:31 π.μ.\n5 Μαρτίου 2010 - 3:58 μ.μ.\nΑντε πες εσύ τώρα ότι θες


Ενεργοποιεί τους θεραπευτικούς μηχανισμούς του οργανισμού μας.Οι ιδιότητές της είναι: αντιαρθριτικές,αντιρρευματικές,αντισηπτικές, απολυμαντικές, αντιμικροβιακές,τοπικές αντιερεθιστικές,αντιφλεγμονώδεις,\nΤο χρησιμοποιούμε για την θεραπεία:\nΑκόμα μπορούμε να χρησιμοποιήσουμε την άρνικα για.την μείωση του μετεγχειρητικού οιδήματος και του πόνου, για τα τσιμπήματα των εντόμων,\nΤο Λάδι Καρύδας (Coconut Oil) είναι ελαφρύ, υψηλής καθαρότητας λάδι και παράγεται με εκχύλιση με διαλύτες από την ξηρή σάρκα της Καρύδας (Cocus Nucifera). Έχει ελαιώδη υφή και είναι από τα πιο ακριβά λάδια-βάσεις.\nΣε θερμοκρασία δωματίου έχει στερεά μορφή, ενώ υγροποιείται μόλις το δοχείο που περιέχει το λάδι τοποθετηθεί σε θερμό περιβάλλον ή μέσα σε θερμό νερό.\nΤο λάδι Καρύδας δεν είναι αιθέριο έλαιο και για το λόγο αυτό πολλά προϊόντα που έχουν οσμή καρύδας περιέχουν συνθετικά αρωματικά.\nΘεραπευτικές Ιδιότητες του Ελαίου\nΗ Λυγαριά είναι ένα ισχυρό αιθέριο έλαιο που χρησιμοποιείται εδώ κι αιώνες στην Ευρώπη για τις διαταραχές του γυναικείου αναπαραγωγικού συστήματος. Θεωρείται ιδιαίτερα αποτελεσματική σε περιπτώσεις δυσμηνόρροιας και αμηνόρροιας αλλά και κατά την περίοδο της εμμηνόπαυσης. Η κύρια δράση του αιθέριου ελαίου της είναι η εξισορρόπηση των επιπέδων οιστρογόνων – προγεστερόνης κατά το δεύτερο ήμισυ του εμμηνορροϊκού κύκλου, γεγονός που περιορίζει ή εξαλείφει το προεμμηνορροϊκό σύνδρομο (PMS). Τα συστατικά του Λυγαρέλαιου εξισορροπούν τη δράση των θηλυκών ορμονών ενώ ταυτόχρονα περιορίζουν την υπερπαραγωγή οιστρογόνων.\nΤο λυγαρέλαιο μπορεί να σταθεροποιήσει τον κύκλο της έμμηνου ρήσης μετά τη διακοπή της χρήσης αντισυλληπτικών χαπιών, βοηθάει σε περιπτώσεις κύστεων και ινομυωμάτων και συμβάλλει στην παράταση του χρόνου γονιμότητας.\nΜια έρευνα που διεξήχθη στο Λονδίνο έδειξε ότι 60% των ατόμων που έλαβαν κάψουλες ξηρής μορφής agnus castus παρουσίασαν περιορισμό ή εξάλειψη των συμπτωμάτων της εμμηνόπαυσης, όπως εξάψεις, νυκτερινές εφιδρώσεις και πονοκεφάλους, ανησυχία, νευρικότητα, αϋπνία και μεταβολές της διάθεσης. Επιπλέον, σε μια μελέτη του 1979 παρατηρήθηκαν ευεργετικά αποτελέσματα στην κατακράτηση υγρών που αποτελεί τυπικό σύμπτωμα του προεμμηνορροϊκού συνδρόμου. Τέλος, σε έρευνα που έγινε στη Γερμανία το 2001 σε ένα δείγμα από 1500 γυναίκες με διαγνωσμένο προεμμηνορροϊκό σύνδρομο (PMS), το 90% αυτών ανέφεραν ότι η κατάστασή τους είχε βελτιωθεί σημαντικά.\nΕκτός από ευεργετική για το γυναικείο ορμονικό σύστημα επίδραση, η Λυγαριά είναι επίσης αρωματικό, μελισσοτροφικό και φαρμακευτικό φυτό. Το αιθέριο έλαιό της είναι μικροβιοκτόνο και οι ανθοφόροι βλαστοί της, εντομοκτόνοι. Είναι κατάλληλη σε κυστίτιδες και πολυκυστικές ωοθήκες και βελτιώνει τη γαλακτοφορία κατά το θηλασμό.\nΤο έγχυμα των φύλλων της δρα ως στυπτικό κατά της διάρροιας ενώ οι σπόροι και τα φύλλα της σε έγχυμα επιφέρουν ηρεμία και ύπνο σε όσους υποφέρουν από άγχος και αϋπνία.\nΓενικά τα σκευάσματα Λυγαριάς θεωρούνται ασφαλή. Υπάρχουν, ωστόσο, αναφορές για αλλεργικές αντιδράσεις, όπως δερματικά εξανθήματα, πονοκέφαλοι και αύξηση της ροής αίματος κατά την εμμηνόπαυση.\nΔεν επιτρέπεται η χρήση του σε περιπτώσεις δυσμηνόρροιας, κατά τη διάρκεια της κυοφορίας και σε γυναίκες που λαμβάνουν φάρμακα για τις ορμόνες (π.χ. αντισυλληπτικά χάπια).\nΧρησιμοποιείται σα θεραπευτικό φυτό στην Αίγινα, για πάνω από 1500 χρόνια. Ολα τα τμήματα του φυτού έχουν θεραπευτικές ιδιότητες και χρησιμοποιούνται σαν στυπτικά, καρδιοτονωτικά, υποτασικά, αντιπυρετικά, διαλυτικά, ευστόμαχα, τονωτικά, αγγειοδιασταλτικά και με αντικαρκινικές ιδιότητες.\nΑφέψημα από τα άνθη χρησιμοποιείται κατά της πρόωρης εκσπερμάτωσης.\nΤο φυτό περιέχει διάφορες δραστικές ουσίες, όπως λοτουσίνη, διμεθυλική κοκλαουρίνη, νεφερίνη και νουτσιφερίνη.\nΤα μέρη του φυτού μπορούν να χρησιμοποιηθούν σαν τσιγάρο ή σαν αφέψημα\nΔε φέρεται να έχει καμία τοξική επίδραση ακόμα και σε μακροχρόνια χρήση\nΑναζωογονητικό, χαλαρωτικό, δροσιστικό, μειώνει τα σημάδια της γήρανσης στο δέρμα, βακτηριοκτόνο, ιδιαίτερα στυπτικό.\nΤο αιθέριο έλαιο του Λωτού θεωρείται ότι έχει πλήθος χρήσιμων ιδιοτήτων, τόσο σε σωματικό επίπεδο, όσο και σε συναισθηματικό και πνευματικό.\nΤο αιθέριο αυτό έλαιο του Βουδισμού και του Ινδουϊσμού έχει ιδιότητες που προάγουν την ηρεμία, τη πνευματικότητα, την ενόραση, την αγνότητα, την ομορφιά και βοηθούν το διαλογισμό.\nΟ Λωτός όπως και το Λιβανέλαιο, σε μορφή λιβανιών, βοηθούν το σώμα να παίρνει υποσυνείδητα βαθύτερες εισπνοές, προάγοντας έτσι τη χαλάρωση και την ηρεμία.\nΘεραπευτικοί τρόποι χρήσης του Λιβανελαίου\nΤο Λιβάνι είναι ένα από τα αιθέρια έλαια που πραγματικά ηρεμούν, γαληνεύουν σώμα και μυαλό και οι ευεργετικές ιδιότητές του μπορούν να φτάσουν σε εμάς με διάφορους τρόπους:\nΑναμεμιγμένο έλαιο για μασάζ ή μπάνιο: το Αιθέριο έλαιο του Λιβανιού μπορεί να χρησιμοποιηθεί σε ένα μίγμα για μασάζ ή να διαλυθεί σε νερό για μπάνιο ανακουφίζοντας με αυτόν τον τρόπο από τα κρυολογήματα, το βήχα, τη βρογχίτιδα, τους ρευματισμούς, την κακή κυκλοφορία του αίματος, την εξάντληση, τις δύσκολες μέρες της έμμηνου ρύσης, τα προβλήματα του αναπνευστικού και τη συσσώρευση βλέννας. Επίσης έχει πολύ καλή στυπτική και αναζωογονητική δράση στο δέρμα και βοηθά τις πληγές και τα έλκη να θεραπευθούν.\nΚρέμες και λοσιόν: Προσθέτοντάς το σε κρέμα βάσης, λειτουργεί ως κρέμα ή λοσιόν για το δέρμα, περιορίζοντας τις λιπαρές επιφάνειες, αναζωογονώντας τα ώριμα δέρματα και παράλληλα συμβάλλοντας στην καλύτερη επούλωση των πληγών και των ελκών.\nΑντενδείξεις:Το λιβανέλαιο δεν είναι τοξικό και δεν ερεθίζει τον οργανισμό. Ωστόσο, απαγορεύεται η εσωτερική λήψη του, η χρήση του από εγκύους που βρίσκονται στους πρώτους μήνες της εγκυμοσύνης και από παιδιά.


Ποιοι κίνδυνοι απειλούν τις γυναίκες το καλοκαίρι - mitrikosthilasmos.com\nTagged: Απόψεις, γυναίκα, Γυναικολογικά, Επιστήμη, Θάλασσα, Καλοκαίρι, Σεξ\nΠολλές γυναίκες αγνοούν το γεγονός ότι ο κίνδυνος μιας μόλυνσης δεν ελλοχεύει μόνο στην ευκαιριακή σεξουαλική επαφή χωρίς προφυλακτικό, αλλά και στην έκθεση στην άμμο, στην θάλασσα, στην πισίνα, ακόμη και σε μια βρεγμένη πετσέτα…\nΔιδάκτορας του Πανεπιστημίου της Αθήνας, τ. Επιμελητής Μαιευτικής Γυναικολογίας του Princess Royal University Hospital London και συνεργάτης των Νοσοκομείων Μητέρα και Υγεία | www.drchandakas.gr\nΔυστυχώς, οι περισσότερες από τις μολύνσεις που μπορεί να πλήξουν τη γυναίκα την περίοδο του καλοκαιριού γίνονται αντιληπτές εβδομάδες ή και μήνες αργότερα! Το γεγονός αυτό θα πρέπει να το γνωρίζει κάθε γυναίκα και να λαμβάνει τις ενδεδειγμένες προφυλάξεις, απολαμβάνοντας τις χαρές των διακοπών της.\n• Κολπίτιδες (με συχνότερη αιτία τους μύκητες της άμμου και του νερού)\n• Ουρολοιμώξεις. Η αυξημένη κατανάλωση αλκοόλ σε συνδυασμό κυρίως με την μειωμένη πρόσληψη νερού και άλλων υγρών ευνοεί την αφυδάτωση και κατ’ επέκταση και την εμφάνιση της ουρολοίμωξης.\nΓια την αποφυγή μίας ουρολοίμωξης καλό είναι να καταναλώνουμε μεγάλες ποσότητες νερού και να τηρούνται οι κανόνες τοπικής υγιεινής (ταχτικό άλλαγμα μαγιό και εσωρούχων και επιμελής καθαρισμός των έξω γεννητικών οργάνων αμέσως μετά την θάλασσα).\nΑπό ερωτικό σύντροφο\nΕπίσης, δεκάδες κίνδυνοι «καραδοκούν» να πλήξουν τις γυναίκες τους καλοκαιρινούς μήνες , όταν αυτές αφεθούν χωρίς προφυλάξεις σε εφήμερα ερωτικά παιχνίδια στην άμμο και την θάλασσα!\nΣεξουαλικά μεταδιδόμενα νοσήματα από ερωτικό σύντροφο: HPV (ιός των ανθρωπίνων θηλωμάτων), Χλαμύδια, Έρπητας των γεννητικών οργάνων. Σύφιλη, Γονόρροια ή Βλεννόρροια, AIDS, Ηπατίτιδες.\nΜε αφορμή την έναρξη των καλοκαιρινών διακοπών τονίζω πως λαμβάνοντας όλες τις απαραίτητες προφυλάξεις οι γυναίκες μπορούν να χαρούν τον έρωτα και τις διακοπές τους χωρίς δυσάρεστες επιπτώσεις!\nΌχι λοιπόν σεξ και παιχνίδια στην άμμο τους καλοκαιρινούς μήνες, χωρίς προφυλάξεις, γιατί οι κίνδυνοι που «καραδοκούν» μπορούν να πλήξουν μια γυναίκα για όλη της την ζωή!.\nPrevious Post: Κυστική ίνωση και κληρονομικότητα\nNext Post: Επιτρέπεται η χρήση της ασπιρίνης στο θηλασμό;


Το στοίχημα του Τζον Κέρι για την ειρήνη στη Συρία | Κόσμος | Η ΚΑΘΗΜΕΡΙΝΗ\nΤο στοίχημα του Τζον Κέρι για την ειρήνη στη Συρία\nΟι ενέργειες του Τζον Κέρι έφεραν θετικά αποτελέσματα στο θέμα της Συρίας. Ανεξαρτήτως εάν πετύχει ή όχι, και μόνον η προσπάθεια αξίζει τον έπαινο.\nΑπό τη στιγμή που ανέλαβε καθήκοντα υπουργού Εξωτερικών, προ τριετίας, ο Τζον Κέρι έχει αφοσιωθεί στην αποστολή του –πολλές αποστολές, στην πραγματικότητα– ταξιδεύοντας ανά την υφήλιο προς αναζήτηση διπλωματικών λύσεων στα πιο σκληρά διεθνή προβλήματα.\nΟι προσπάθειές του υπήρξαν τολμηρές, κάποτε μάλιστα δονκιχωτικές. Απέτυχε, όπως και οι προκάτοχοί του, στην επίτευξη βιώσιμης συμφωνίας ειρήνης μεταξύ Ισραηλινών και Παλαιστινίων. Χωρίς την επιμονή του, όμως, η συμφωνία του 2015 για το πυρηνικό πρόγραμμα του Ιράν, όπως και η συμφωνία του περασμένου Δεκεμβρίου για την κλιματική αλλαγή στο Παρίσι, είναι σχεδόν βέβαιο ότι δεν θα είχαν επιτευχθεί.\nΤο σχέδιο ανακωχής στη Συρία, που συμφώνησε με τον Ρώσο ομόλογό του Σεργκέι Λαβρόφ πριν από μία εβδομάδα, θα μπορούσε να οδηγήσει σε έναν ακόμη διπλωματικό θρίαμβο, τερματίζοντας τη βία που έχει στοιχίσει τη ζωή περισσοτέρων των 400.000 Σύρων και έχει αφήσει πολύ περισσότερους χωρίς επαρκές νερό, τρόφιμα και φάρμακα. Ωστόσο, πολλά πράγματα θα μπορούσαν να πάνε άσχημα, όπως συνέβη με την πρώτη συμφωνία κατάπαυσης του πυρός, τον περασμένο Φεβρουάαριο. Η επιτυχία εξαρτάται σε μεγάλο βαθμό από τη συνεργασία της Ρωσίας, έναν διπρόσωπο «παίκτη» στον τραγικό εμφύλιο πόλεμο της Συρίας και κύριο υποστηρικτή του προέδρου της, Μπασάρ Ασαντ.\nΗ συμφωνία Κέρι - Λαβρόφ βρήκε ισχυρούς επικριτές στο εσωτερικό της κυβέρνησης Ομπάμα, συμπεριλαμβανομένου του υπουργού Αμυνας, Αστον Κάρτερ. Την Τρίτη, αξιωματούχοι του Πενταγώνου αρνήθηκαν να μας απαντήσουν αν θα εφαρμόσουν αυτό που τους αναλογεί από το σχέδιο ανακωχής, το οποίο προβλέπει πως ΗΠΑ και Ρωσία θα ανταλλάξουν πληροφορίες για τον συντονισμό των πληγμάτων τους εναντίον του Ισλαμικού Κράτους εφόσον η ανακωχή τηρηθεί και από τις δύο πλευρές για μία εβδομάδα. Πολλοί φοβούνται ότι μια τέτοια ασυνήθιστη συνεργασία με το ρωσικό καθεστώς, που ενισχύει την αντιπαλότητά του έναντι των ΗΠΑ, θα μπορούσε να αποβεί επικίνδυνη, δίνοντάς του πρόσβαση σε αμερικανικά στρατιωτικά μυστικά.\nΑνάλογη κριτική διατυπώνουν ειδικοί, όπως και κυβερνητικοί αξιωματούχοι, οι οποίοι πιστεύουν ότι ο κ. Κέρι έχει την τάση να θέτει απραγματοποίητους στόχους, για να συμβιβαστεί, τελικά, με προβληματικές λύσεις. Υπάρχει όμως κάτι το αξιέπαινο, θα έλεγε κανείς και ηρωικό, στην επιμονή, τη σκληρή δουλειά και την πίστη που τρέφει για τη διπλωματία αυτός ο βετεράνος του πολέμου του Βιετνάμ, στη σταθερή αναζήτηση ειρηνικών λύσεων.\nΑκόμη και όταν ο πρόεδρος Ομπάμα προσπαθούσε να κρατήσει την Αμερική έξω από νέες στρατιωτικές επεμβάσεις, ο κ. Κέρι εργαζόταν με αποφασιστικότητα για να διατηρήσει τη διπλωματική εμπλοκή της Αμερικής στις μεγάλες κρίσεις και να οδηγήσει τη διεθνή κοινότητα σε εποικοδομητικές λύσεις, σε πείσμα των φαινομενικά αξεπέραστων εμποδίων. Για μεγάλο διάστημα, ο πρόεδρος Ομπάμα παραχώρησε στον κ. Κέρι άφθονο χώρο για να ξετυλίξει τις προσπάθειές του.\nΤο συριακό πρόβλημα είναι εξαιρετικά περίπλοκο καθώς εμπλέκονται σε αυτό ένα σωρό παράγοντες – κυβέρνηση Ασαντ, Ιράν, Ρωσία, Ισλαμικό Κράτος, παρακλάδια της Αλ Κάιντα, υποστηριζόμενοι από τις ΗΠΑ αντάρτες και αρκετοί άλλοι. Ο πρόεδρος Ομπάμα έδωσε όπλα σε μετριοπαθείς ομάδες της αντιπολίτευσης και ανέπτυξε ειδικές δυνάμεις στη Συρία, αλλά δεν διαθέτει τη δύναμη που έχει στο πεδίο της μάχης και στο τραπέζι των διαπραγματεύσεων ο Βλαντιμίρ Πούτιν.\nΕχοντας αποτύχει στην προσπάθειά του να πείσει τον πρόεδρο Ομπάμα να ασκήσει μεγαλύτερη στρατιωτική πίεση στο καθεστώς Ασαντ, ο κ. Κέρι είναι αξιοθαύμαστο που κατάφερε έστω και κάτι. Για να εκβιάσει τη συμφωνία ανακωχής, προειδοποίησε τη Μόσχα πως αν δεν σταματήσουν οι εχθροπραξίες, η Σαουδική Αραβία και άλλα αραβικά κράτη του Κόλπου θα έστελναν περισσότερα όπλα στους αντικαθεστωτικούς. Και μπορεί να διακρίνει κανείς τη γνήσια αγωνία του όταν δηλώνει ότι αυτή η συμφωνία «μπορεί να είναι η τελευταία ευκαιρία για να διασωθεί μια ενιαία Συρία». Ανεξαρτήτως εάν πετύχει ή όχι, και μόνο η προσπάθειά του αξίζει τον καθολικό έπαινο.


Τζέσικα Σίμπσον: Δε θα πιστεύετε για ποιο λόγο θέλει να μένει συνέχεια στο σπίτι! (εικόνα) - Mothersblog.gr\nΤζέσικα Σίμπσον: Δε θα πιστεύετε για ποιο λόγο θέλει να μένει συνέχεια στο σπίτι! (εικόνα)\nΗ Τζέσικα Σίμπσον από την στιγμή που έγινε μανούλα, διανύει τα ωραιότερα χρόνια της ζωής της.\nΑυτό βέβαια συμβαίνει στην κάθε γυναίκα που φέρνει στον κόσμο παιδιά καθώς προτεραιότητα πλέον για εκείνη είναι τα αγγελούδια της.\nΗ διάσημη μανούλα, ανεβάζει συχνά φωτογραφίες της από την προσωπική και οικογενειακή ζωή στα social media οι οποίες έχουν χιλιάδες likes. Σε μία από αυτές η Τζέσικα Σίμπσον αποκάλυψε στους διαδικτυακούς της φίλους το λόγο που θέλει να μένει συνέχεια στο σπίτι. Ποιος είναι αυτός; Τα παιδιά της!\nΣυγκεκριμένα η όμορφη μαμά, ανέβασε μία πολύ τρυφερή φωτογραφία με τα παιδάκια της να αγκαλιάζονται! Όπως ήταν φυσικό τα σχόλια ήταν εκατοντάδες καθώς όλες οι μανούλες θέλουν να περνούν όσο περισσότερο χρόνο μπορούν με τα αγγελούδια τους. Δείτε τη φωτογραφία:\nΤΖΕΣΙΚΑ ΣΙΜΠΣΟΝ INSTAGRAM


social media στον προεκλογικό αγώνα | vrypan|net|weblog (αρχείο)\n← τα “αξιόπιστα” ΜΜΕ\n“ανταπόκριση” από την Ηλεία →\nΧθές ένας από τους εθελοντές διαδικτύου του ΠΑΣΟΚ έστειλε ένα mail που έλεγε μεταξύ των άλλων:\nΔεν προλαβαίνουμε τα video πλέον! [...] Τόση οργή… τόση αγανάκτηση [...], μόνο με αυτό τον δημιουργικό τρόπο μπορούν να εκφραστούν!\nκαι παραθέτει μία λίστα από τα καλύτερα ελληνικά πολιτικά video που έχει βρεί στο youtube, γύρω στα 100!\nΕίναι εντυπωσιακό. Ταυτόχρονα το φαινόμενο προσφέρεται για μελέτη. Ενδιαφέρον έχει και η ερμηνεία που δίνουν διάφοροι. Παρακολούθησα τουλάχιστον δύο στελέχη της Ν.Δ. (Χατζηδάκη στην τηλεόραση και Πολύδωρα σε συνέντευξή του στον Ταχυδρόμο) να αναφέρονται ενοχλημένοι στο φαινόμενο, υπονοώντας ότι είναι κάτι ενορχηστρωμένο. Θα ήμουν πολύ περίφανος από επαγγελματική άποψη αν ήταν έτσι, αλλά προφανώς (για όποιον έχει σχέση με τα social media) δεν είναι.\nΟι χρήστες του Internet αρχίζουν να αντιλαμβάνονται την δύναμη που έχουν. Το ότι μπορούν να σχολιάσουν με τον δικό τους τρόπο και να ακουστούν από άλλους. Μερικές φορές υπάρχει και μία ματαιοδοξία, “γιατί το video του άλλου έκανε 10.000 views και το δικό μου 500;”. Πράγματα που απλά θα λέγανε στους 5-10 φίλους τους με τους οποίους συζητάνε, έχουν την δυνατότητα να τα συζητήσουν με όλο τον κόσμο. Θέλουν να πουν την γνώμη τους για κάτι σημαντικό (για ό,τι αυτοί θεωρούν σημαντικό, αδιαφορώντας για την ιεράρχηση των κομμάτων ή των ΜΜΕ) και επιτέλους έχουν την δυνατότητα να την πουν δημόσια, όχι μόνο στους γνωστούς και φίλους!\nΝομίζω ότι όταν μετά από λίγο καιρό θα κοιτάμε προς τα πίσω, ανεξάρτητα από τα αποτελέσματα των εκλογών, θα συμφωνούμε όλοι ότι το 2007 είναι το έτος που και στην Ελλάδα, χάρη στο internet, πολίτες έξω από τους “μηχανισμούς” (κόμματα, ΜΜΕ κ.λ.) διεκδίκησαν το δικαίωμά τους να συμμετέχουν στην πολιτική σκηνή. Αυτό και μόνο είναι ένα σημαντικό κέρδος.\n(cross-post στο REC (on))\nPosted on 2007-09-06 12:09\nunder Uncategorized and tagged as social media, Πολιτική\n14 Responses to social media στον προεκλογικό αγώνα\n6|Sep|2007 at 12:56\nΤο συμμετέχουν είναι πολύ σχετικό!\nΑλλιώς συμμετέχω και η άποψη μου περνάει κάπως στην όλη ιστορία και άλλο συμμετέχω και απλά τα λέμε μεταξύ μας και δεν γίνεται τίποτα!\nΠάντως έχεις απόλυτο δίκιο σε αυτό που λές! Μακάρι την φιλοσοφία και την επεξήγηση αυτή να καταφέρετε στο ΠΑΣΟΚ να την περάσετε και στην Ελληνική αγορά! ;) Εκεί πλεόν θα γίνουν θαύματα!\n6|Sep|2007 at 13:39\n@GeeKay: συμμετέχουν με την έννοια ότι εκφράζουν την άποψη που σχηματίζουν, επιρρεάζουν όσους την ακούν κ.λ. Αυτή νομίζω ότι είναι η ουσία της συμμετοχής. Μετά έχεις μηχανισμούς, όπως για παράδειγμα οι εκλογές, που εκφράζουν την συνισταμένη αυτής της συμμετοχής. Αν θες να το δούμε πιο γενικά, είχαμε φτάσει σε ένα σημείο που είχαμε τους μηχανισμούς, αλλά δεν είχαμε πραγματική συμμετοχη.\nΓια παράδειγμα, ένας τέτοιος μηχανισμός είναι η σταυροδοσία που νομίζω ότι σε πολλές φορές γίνεται με κριτήρια αναγνωρισιμότητας, άλλες στην τύχη, άλλες “γιατί τον πρότεινε ένας συγγενής”. Ο μηχανισμός για να επιλέξουμε τους άξιους και ικανότερους βουλευτές του κόμματος που ψηφίζουμε, υπάρχει, αλλά επειδή σπάνια ασχολούμαστε με το θέμα, τελικά λειτουργεί (κατά την γνώμη μου πάντα!) αναποτελεσματικά.\n6|Sep|2007 at 16:50\nΠαναγιώτη ίσως και να υπάρχει κάποιος συντονισμός. Αλλά ακόμη κι αν είναι έτσι, ο Αγγαρεύον στο Υπουργείο Δημόσιας Τάξης έδειξε για μια ακόμη φορά την ασχετοσύνη του: δεν καταλαβαίνει πόσο εύκολο είναι πλέον για τον μέσο χρήστη να στήσει ένα σποτάκι 30-60 δευτερολέπτων στον υπολογιστή και να το ανεβάσει στο youtube;\nΣυμφωνώ απολύτως με την τελευταία σου παράγραφο. Ελπιζω να βγει κάτι απο αυτό Διότι κάποτε ήταν advanced tech τα μπουγέλα και οι αφίσες και δες πού φτάσαμε :)\n6|Sep|2007 at 18:56\nκαλησπέρα και από εμένα. Θα έλεγα ότι ειναι μια απαραίτητη “μεταβατική” φάση όλα αυτά που ακούμε και διαβάζουμε όπως αναφέρει και ο Παναγιώτης. ΘΕΤΙΚΗ μεταβατική φάση καθώς αυτή σηματοδοτεί επιτέλους την, έστω και αργοπορημένη, ανάπτυξη στον χώρο των νέων τεχνολογιών.\nΌλο και περισσότεροι πολιτικοί αποκτούν ηλεκτρονική παρουσία και επικοινωνούν με τους πολίτες. όλο και περισσότεροι πολίτες κάνουν χρήση του διαδικτύου και ενημερώνονται μέσα από αυτό. Όπως είχα αναφέρει και παλαιότερα ναι μεν αυξάνεται η διείσδυση του Internet και στην Ελλάδα αλλά μην ξεχνάμε ότι παράλληλα θα πρέπει να πούμε και στον κόσμο τι ειναι “αυτό” και τι μπορεί να κάνει με “αυτό”. Κάποιες προσπάθειες γίνονται όπως με προγράμματα (Ψηφιακή Ελλάδα και άλλα), θα πρέπει όπως να γίνει και κάτι πιο “hands on”, όπως επιδοτούμενα προγράμματα εκμάθησης για ιδιώτες και όχι μόνο σε ΜΜΕ κλπ.\nΑρχίζουν και απλοι πολίτες να ανοίγουν τα μάτια τους για τις νέες τεχνολογίες, διαδίκτυο και επικοινωνία και να μην θεωρείται το “εργαλείο του διαβόλου” όπως καμιά φορά προβάλεται από ΜΜΕ και άτομα που επειδή δεν γνωρίζουν λένε ότι θέλουν προκειμένου να κάνουν νούμερα και να γεμίσουν τηλεοπτικό χρόνο.\nΤα πρώτα δείγματα τα οποία αντιμετωπίστηκαν σοβαρά από τα ΜΜΕ ήταν αυτό της Αμαλίας, της 1ης συγκέντρωσης στην Βουλή και μετά και της 2ης. Κάποιοι επιμένουν να λένε κάτι για “κινήματα” κ.λπ. λες και ειναι κάτι οργανωμένο, με συγκεκριμένο σκοπό, συγκεκριμένες ομάδες. Σιγά σιγά όμως μου φαίνεται ότι και αυτοί βλέπουν ότι το διαδίκτυο, blogs, ιστοσελίδες, email, user generated content, video και άλλα, ειναι απλά ένα βήμα για όλους τους πολίτες. Ένα μέσο όπου ο καθένας μπορεί να εκφραστεί. Ακούγεται η φωνή των πολλών και όχι των λίγων.\nΣήμερα διάβαζα ότι στους 27, αν και με μεγάλη αύξηση, παραμένουμε τελευταίοι σε ευρυζωνικότητα. :( Αντε να δούμε! Sorry για τα πολλά λόγια. ΟΠΟΙΟΣ θέλει ακολουθεί! Για τους άλλους… μετά την απομάκρυνση από το ταμείο… ουδέν λάθος αναγνωρίζεται!! :)\n6|Sep|2007 at 19:06\nπερήφανος και όχι περίφανος :)\nΌσο για το αν είναι η αγανάκτηση. Νομίζω πως είναι εν μέρει υποκεινούμενο…\n7|Sep|2007 at 17:33\ne nai sigoura ypokeinoumena. Alliws pws…\n12|Sep|2007 at 20:24\nΕνδιαφέρων έχουν σε αυτόν τον προεκλογικό αγώνα και τα bog των πολιτικών, που έχουν ξεφυτρώσει, στην προσπάθεια τους να συγκεντρώσουν των κόσμο του καθώς βλέπουν της παλιομοδίτικες προεκλογικές εκστρατείες να ξεφτίζουν. Μάλιστα πολύ μερικοί δεν έχουν καταλάβει πώς μπορούν να επικοινωνήσουν μέσα από τα blog και τα κείμενα τους μοιάζουν με τα κείμενα που γράφουν στα φιλάδεια που διανέμουν αλλά νομίζω ότι είναι μια παιδική ασθένεια των πολιτικών που θα την ξεπεράσουν στον μέλλον και δεν μας έφταναν που λέτε τα blog των πολιτικών της προάλες έπεσε στο μάτι και ένα aggregator από blog πολιτικών μόνο http://www.logiapolitikon.com


Η εσχατολογική ταυτότητα της Εκκλησίας. Θέματα Εκκλησιολογίας. Δογματική σεβ. Ι. Ζηζιούλα.\nΠάντως από όλα αυτά φαίνεται πως η Εκκλησία περνάει μία κρίση ταυτότητας, όπως είναι της μόδας να λέμε και στην Κοινωνιολογία. Πράγματι και οι άνθρωποι περνάνε κρίση ταυτότητας, όπως και οι θεσμοί. Και αν θέσετε το ερώτημα, "πού είναι η ταυτότητα της Εκκλησίας;" "πού την τοποθετεί ο καθένας;" Όχι μόνο θεωρητικά αλλά και στην πράξη, θα δείτε, φοβάμαι ότι θα υπάρξει μεγάλη διάσταση απόψεων. Ο πειρασμός της ιστορίας είναι μεγάλος. Η εσχατολογία φαίνεται αερώδες πράγμα, άπιαστο. Δεν καταλαβαίνουμε όμως, ως Εκκλησία, ότι οι άνθρωποι δεν μας θέλουν έτσι. Νομίζω ότι αυτό το αερώδες και το άπιαστο και το μελλοντικό, ο άνθρωπος το χρειάζεται και το επιζητεί, δεν το βρίσκει δε σε κανέναν θεσμό μέσα στην κοινωνία, παρά μόνο στην Εκκλησία. Και γι' αυτό θα πάει στην Εκκλησία, ανεξάρτητα από το πόση κοινωνική δραστηριότητα έχει να επιδείξει ο παπάς ή ο επίσκοπος, διότι εκεί θέλει να ρίξει την άγκυρα, σ' αυτό το άπιαστο μέλλον. Και αλλοίμονο αν η Εκκλησία του το στερήσει. Ευτυχώς εμείς οι ορθόδοξοι έχουμε την λατρεία η οποία έχει διάχυτη την εσχατολογική διάσταση, τον εσχατολογικό χαρακτήρα. Γι' αυτό και είναι τόσο ελκυστική. Γι' αυτό κρατάει τον κόσμο, αλλιώς δεν θα είχαμε στην Εκκλησία κανέναν. Όπως παραδείγματος χάριν αρχίζουν να μην έχουν στην Αγγλία σήμερα, όπου κλείνουν, και πωλούν τις τεράστιες εκκλησίες. Δεν έχουν κόσμο. Γιατί τα κοινωνικά έργα, με τα οποία νόμισαν ότι θα προσφέρουν οι Εκκλησίες κάτι σπουδαίο, όλα αυτά τα έχουν εκτοπίσει άλλοι θεσμοί, τα έχουν αντικαταστήσει. Και ο κληρικός δεν ξέρει τι να κάνει, τι να δώσει. Όσο εκτοπίζουμε το εσχατολογικό στοιχείο, όσο αυτό ατονεί στην Εκκλησία μας, τόσο θα κινδυνεύσουμε να χάσουμε την ταυτότητα της Εκκλησίας.\n[*] Σημείωση ΟΟΔΕ: Ταπεινή μας θέση είναι ότι οι ιστορικές ρίζες της Εκκλησίας πρέπει να αναζητηθούν στον κήπο της Εδέμ, όπου οι "καθ' ομοίωσιν" του Θεού πρωτόπλαστοι μετείχαν της Θείας Χάριτος, και βρίσκονταν σε πορεία να αποτελέσουν σώμα Χριστού, υπάρχοντες "βασίλειον ιεράτευμα". Η Εκκλησία δεν πρέπει να νοηθεί στατικά, αλλά πρόκειται για μία μεταβαλλόμενη πραγματικότητα, κινούμενη προς ένα στόχο, που στην ιστορία λαμβάνει διάφορες μορφές, όπως για παράδειγμα στην Παλαιά Διαθήκη η "Εκκλησία του Ισραήλ", και από την Πεντηκοστή και μετά η "Χριστιανική Εκκλησία". Βεβαίως τις ρίζες της Εκκλησίας του Ισραήλ τις συναντάμε στον Αβραάμ. Όχι όμως τις ρίζες της σύνολης Εκκλησίας.\nΤελευταία μορφοποίηση: 3-8-2020.


Τηλεσκοπικό Σκέπαστρο Πισίνας Orion | Rivel\nΠλάτος: 5.0 m 12.0 m Ύψος: ~2.4 m – 3.3 m (εξαρτάται από το πλάτος) Το μοντέλο ORION είναι το κορυφαίο προϊόν της AQUACOMET και διατίθεται σε πλάτος έως 10m. Το σκέπαστρο ανοίγει και κλείνει τηλεσκοπικά διαμέσου κάθετων πλευρικών τοιχωμάτων, χωρίς οδηγούς. Ανάλογα με το μέγεθος, η λειτουργία του γίνεται χειροκίνητα ή με την χρήση τηλεχειριζόμενου ηλεκτρικού μηχανισμού. Το μήκος των ανεξάρτητα κινούμενων τμημάτων είναι 2,2m, συνεπώς αν το συνολικό του μήκος ξεπερνάει τα 12,5m προτείνεται τα τμήματα να μαζεύουν και προς τις δυο άκρες της πισίνας. Το ORION διατίθεται σε μέγιστο μήκος 22-24m.\nΣΚΕΠΑΣΤΡΑ ΠΙΣΙΝΑΣ ORION


Αεροπορικά εισιτήρια για Wuhu | φθηνές πτήσεις | airshop.gr\nΑεροπορικά εισιτήρια για Wuhu. Πτήσεις και Δρομολόγια\nΑεροπορικά Εισιτήρια Ασία Κίνα Wuhu\nΑεροπορικά εισιτήρια Wuhu\nΒρες φθηνά αεροπορικά εισιτήρια για Wuhu, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Wuhu. Οι πιο φθηνές πτήσεις για Wuhu γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Wuhu. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Wuhu καθώς και τα τακτικά δρομολόγια όλων των αεροπορικών εταιρειών για Wuhu με πτήσεις όλη την διάρκεια του χρόνου. Απευθείας πτήσεις για Wuhu ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Wuhu συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Wuhu. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Wuhu, αεροπορικές εταιρείες που πραγματοποιούν πτήσεις για Wuhu, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Wuhu.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Wuhu και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!\nΔημοφιλείς προορισμοί προς Wuhu\nΟι πόλεις από τις οποίες αναζητούν περισσότερο πτήσεις προς Wuhu\nWuhu από Αθήνα\nΠρόγνωση καιρού για Wuhu


Γαμπρός «έχασε» τη σύντροφό του πριν το γάμο! Αυτό που έκανε θα σας κάνει να δακρύσετε (photo) - Funny-Περίεργα - Athens magazine\nΈνας γαμπρός «έχασε» τη σύντροφό του πριν το γάμο. Με αυτό που έκανε όμως θα σας κάνει να δακρύσετε. Μια πραγματική ιστορία που τσακίζει κόκαλα. Εκτός από αυτή τον γάμο έχουμε να σας προτείνουμε να δείτε και άλλη μια περίεργη ιστορία με έναν 23χρονο που παντρεύτηκε την 91χρονη αδερφή της γιαγιάς του, τι συνέβη όμως πέντε χρόνια μετά τον γάμο τους;


«Όπου Κοζάνη και η μοίρα της»: Μετά το λουκέτο στις λιγνιτικές μονάδες τώρα τους επέβαλαν και lockdown ! - Το Γαϊδούρι - Ειδήσεις Με Γαιδουρινή Ματιά !\nΗ Κοζάνη μετά το πρώτο οικονομικό χτύπημα που δέχθηκε με το κλείσιμο των λιγνιτικών μονάδων τώρα βρίσκεται αντιμέτωπη και με ένα lockdown. Στην ουσία πρόκειται για εφαρμογή του επιπέδου 4 σύμφωνα με τον χάρτη υγειονομικής ασφάλειας και προστασίας από την Covid-19.\nΗ ανακοίνωση του υφ. Πολιτικής Προστασίας Λόγω αυξημένου επιδημιολογικού φορτίου στην ευρύτερη περιοχή της Κοζάνης και σε συνέχεια της σχετικής σημερινής ομόφωνης εισήγησης της Ειδικής Επιτροπής Εμπειρογνωμόνων του Υπουργείου Υγείας, για επιτακτικούς λόγους αντιμετώπισης σοβαρού κινδύνου δημόσιας υγείας και ειδικότερα για τον περιορισμό της διασποράς και των επιπτώσεων της νόσου COVID-19, ολόκληρη η Περιφερειακή Ενότητα Κοζάνης τίθεται από αύριο, 16-10-2020 ώρα 06.00 και για 14 ημέρες, έως και 29-10-2020, στο Επίπεδο Συναγερμού κατηγορίας 4 – Αυξημένου Κινδύνου, σύμφωνα με τον Χάρτη υγειονομικής ασφάλειας και προστασίας της Ελληνικής Κυβέρνησης.\nΣημειώνεται ότι η λειτουργία των σχολείων και πάσης φύσεως εκπαιδευτικών δομών συνεχίζεται με υποχρεωτική χρήση μάσκας παντού, ενώ για τα Ανώτατα Εκπαιδευτικά Ιδρύματα (Α.Ε.Ι.) θα ισχύει μόνο η τηλε-εκπαίδευση. Σε σχέση με τη λειτουργία των ακολούθων:\nΗ απόφασή μας βασίστηκε στα υψηλότατα επίπεδα του αθροιστικού αριθμού νέων κρουσμάτων ανά 100.000 πληθυσμού σε διάστημα 14 ημερών που ξεπέρασε το κριτήριο το οποίο έχει υιοθετήσει η ΕΕ, την συνεχή αυξητική πορεία του ημερήσιου αριθμού νέων κρουσμάτων, την αποδεδειγμένη από την ιχνηλάτηση εκτεταμένη διασπορά των κρουσμάτων στην κοινότητα, τα πλέον των 220 ενεργών κρουσμάτων και τις 554 στενές επαφές τους που βρίσκονται σε απομόνωση, αλλά και τα δεκάδες μικρά ελεγχόμενα, επικίνδυνα όμως και χωροταξικά διάσπαρτα clusters σε όλη την περιοχή. Μια φωτογραφία χίλιες λέξεις:\nΑκολούθησε το pronews.gr στο Instagram για να «δεις» τον πραγματικό κόσμο! Απευθύνω έκκληση στους κατοίκους της Κοζάνης να είναι ιδιαίτερα προσεκτικοί κατά τις επόμενες ημέρες. Είναι ζωτικής σημασίας να είμαστε απόλυτα προσηλωμένοι στην πιστή τήρηση των μέτρων. Περιφρουρώντας την εφαρμογή των μέτρων περιφρουρούμε την ίδια μας την υγεία, την ίδια μας τη ζωή. Είναι ο μόνος τρόπος για να αντιμετωπίσουμε την πανδημία, είναι ο μόνος τρόπος για να ξεπεράσουμε αυτήν την πραγματικά επικίνδυνη κατάσταση».\nΕΤΙΚΕΤΕΣ: ΕΛΛΑΔΑ ΕΝΕΡΓΕΙΑ ΠΟΛΙΤΙΚΗ ΠΡΟΤΕΙΝΟΜΕΝΑ ΥΓΕΙΑ\n«Όπου Κοζάνη και η μοίρα της»: Μετά το λουκέτο στις λιγνιτικές μονάδες τώρα τους επέβαλαν και lockdown ! Reviewed by Το Γαϊδουρι on Πέμπτη, Οκτωβρίου 15, 2020 Rating: 5


Γρηγοράκος: Έμεινα δύο μήνες στο νοσοκομείο, έχασα 42 κιλά, βγήκα και ήμουν ένα σακί | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Ελλαδα / Γρηγοράκος: Έμεινα δύο μήνες στο νοσοκομείο, έχασα 42 κιλά, βγήκα και ήμουν ένα σακί\nΟ πρώην βουλευτής και εντατικολόγος Λεωνίδας Γρηγοράκος μίλησε για τη δύσκολη περιπέτεια που έζησε όταν αρρώστησε με κορονοϊό.\nΤις δύσκολες ημέρες που πέρασε νοσηλευόμενος με κορονοϊό περιέγραψε στον ΣΚΑΪ ο πρώην βουλευτής και εντατικολόγος Λεωνίδας Γρηγοράκος,\nΟ κ. Γρηγοράκος εξήγησε πως όλα ξεκίνησαν από μια απλή διαδικασία που πρέπει να κάνει ένας γιατρός στην εντατική.\nΟ ίδιος και μια νοσοκόμα, κόλλησαν από ασθενή που εισήχθη στη ΜΕΘ, έπειτα από πολύ σοβαρό τροχαίο.\nΣτα τεστ πριν εισαχθεί βγήκε αρνητικός στον ιό, ενώ στη συνέχεια βρέθηκε θετικός ενώ μετά από δύο μέρες ο κ. Γρηγοράκος είχε συμπτώματα και την έβδομη μέρα μπήκε στο νοσοκομείο.\nΟ γιατρός περιέγραψε πως όταν ξύπνησε η μοναξιά που ένιωσε ήταν μη διαχειρίσιμη, δεν μπορούσε να κουνηθεί καθόλου καθώς, όπως είπε το σώμα του άρχισε «να τρώει τις σάρκες του».\nΜάλιστα, χρειάστηκε να πάει σε κέντρο αποκατάστασης μετά το νοσοκομείο.\n«Οι άνθρωποι στις εντατικές είναι μόνοι τους. Κανείς δε μπορεί να τους πλησιάσει. Και όταν έφευγαν, έφευγαν σα νούμερα. Είναι δυνατόν να μη φοβηθεί κανείς για τη ζωή του όταν εξαρτάται από ένα μηχάνημα;» τόνισε.\nΟ ίδιος ανέφερε πως πέντε μήνες μετά δεν έχει αποκατασταθεί πλήρως κινητικά ενώ έχασε 42 κιλά.\n«Ήμουν ένα σακί« είπε αναφερόμενος στην κατάστασή του όταν μεταφέρθηκε σε κέντρο αποκατάστασης.\n«Ό,τι έζησα να μην το περάσει ούτε ο χειρότερος εχθρός μου. Δεν αξίζει τον κόπο ούτε να σκέφτεστε τι θα περάσετε εάν κολλήσετε αυτό τον φοβερό ιό. Είναι κάτι τρομαχτικό που κανείς δε μπορεί να περιγράψει» τόνισε.\nΠροηγουμενο αρθρο Ρόδος: Κατέβασε την ελληνική σημαία, τον καταδίωξαν και μαχαίρωσε αστυνομικό\nΕπομενο αρθρο Σε “Σωτηρία” και “Αττικό” η κλινική μελέτη για το ισραηλινό φάρμακο κατά του κορονοϊού


Συνελήφθη 31χρονος ημεδαπός στο Αγρίνιο για κατοχή ναρκωτικών, παράνομη οπλοκατοχή και αντίσταση\nΚατασχέθηκαν πάνω από δέκα γραμμάρια ηρωίνης, μικροποσότητα κάνναβης ένα μαχαίρι και μια κροτίδα\nΣυνελήφθη, χθες (22-1-2016) το απόγευμα, στο Αγρίνιο, από αστυνομικούς της Ομάδας Πρόληψης και Καταστολής Εγκληματικότητας της Διεύθυνσης Αστυνομίας Ακαρνανίας, ένας 31χρονος ημεδαπός, σε βάρος του οποίου σχηματίστηκε δικογραφία, για κατοχή ναρκωτικών, παράνομη οπλοκατοχή και αντίσταση.\nστο πλαίσιο στοχευμένων ελέγχων για την καταπολέμηση της εγκληματικότητας, οι αστυνομικοί σταμάτησαν για έλεγχο όχημα στο οποίο επέβαινε ο δράστης, όπου βρήκαν στην κατοχή του (10,4) γραμμάρια ηρωίνης και ένα μαχαίρι, τα οποία κατέσχεσαν.\nΣε έρευνα που ακολούθησε στην οικία του 31χρονου παρουσία δικαστικού λειτουργού οι αστυνομικοί εντόπισαν και κατέσχεσαν μικροποσότητα κάνναβης και μια κροτίδα.\nΣημειώνεται ότι, ο δράστης κατά τη σύλληψη του προέβαλλε αντίσταση απωθώντας βίαια τους αστυνομικούς.\nΟ συλληφθείς οδηγηθεί στον Εισαγγελέα Πλημμελειοδικών Αγρινίου.


Διάσημοι Έλληνες που δεν τελείωσαν το σχολείο και το δηλώνουν δημόσια - celebs.gr\nHome LIFESTYLE Διάσημοι Έλληνες που δεν τελείωσαν το σχολείο και το δηλώνουν δημόσια\nΔιάσημοι Έλληνες που δεν τελείωσαν το σχολείο και το δηλώνουν δημόσια\nΟι περισσότεροι από αυτούς αναγκάστηκαν να εργαστούν από μικροί, με αποτέλεσμα να μην τελειώσουν καν το σχολείο.\nΠολλοί είναι οι διάσημοι Έλληνες από πολλούς χώρους της showbiz που παρά το γεγονός ότι είναι επιτυχημένοι δεν έχουν τελειώσει το σχολείο.\nΠέρασαν δύσκολα παιδικά χρόνια. Ωστόσο η ζωή δεν τους άφησε έτσι καθώς έκαναν στη συνέχεια μεγάλη επιτυχία στο επάγγελμα που επέλεξαν, με άλλους να φτάνουν σε σημείο να δουν τα σπίτια τους να απειλούνται.\nΟ γνωστός ηθοποιός που φαίνεται πως έχει σχέση με τη Δέσποινα Βανδή έχει αποκαλύψει σε συνέντευξή του πως ήταν ανήσυχο παιδί και έτσι πήγε μέχρι την Γ’ Γυμνασίου, καθώς τον έδιωξαν.\nΗ γνωστή τραγουδίστρια Τάμτα φοίτησε μέχρι τη Β’ γυμνασίου. Στα 14 «κλέφτηκε» κι έκανε την κόρη της.\nΠοτέ δεν τελείωσε το σχολείο και ο ηθοποιός Γιάννης Μποσταντζόγλου. Συγκεκριμένα ο ηθοποιός, έχει δηλώσει: «Έχω κάνει πολλά λάθη, καλό είναι να τα αναγνωρίζεις. Έχω μείνει 2 χρονιές στο σχολείο, δεν τέλειωσα. Ήμουν βλάκας, θα ήθελα να ήμουν καλός μαθητής. Όχι για να αποδείξω κάτι, αλλά για να προχωρήσω ο ίδιος. Είχα αρχίσει πέντε γλώσσες, δεν έμαθα καμία».


Πανελλήνια δύναμη στο πινγκ πονγκ ο Έβρος - Η ΓΝΩΜΗ\nΠανελλήνια δύναμη στο πινγκ πονγκ ο Έβρος\nΑθλητικά Έβρος 19 Ιουνίου 2019\tby Η Γνωμη\t0Likes\nΜεγάλες επιτυχίες για ακόμη μία φορά γνωρίζει το πινγκ πονγκ του Έβρου! Πιο συγκεκριμένα στο Πανελλήνιο Πρωτάθλημα Παμπαίδων που διεξάγεται στην Καβάλα, στην κατηγορία του ομαδικού, η Φιλία Ορεστιάδας κατέκτησε την 1η θέση, επικρατώντας στον τελικό του Εθνικού Αλεξανδρούπολης που πήρε τη 2η θέση και το αργυρό μετάλλιο.\nΌσο αφορά τις Παγκορασίδες, νικήτρια ήταν και πάλι ομάδα της Περιφέρειας ΑΜ-Θ και συγκεκριμένα ο ΑΣΕΑ Καβάλας.\nΣτους παμπαίδες πήραν την 3η θέση οι Φ.Ε.Α. Ιωαννίνων και Δόξα Πεύκης και στις παγκορασίδες η Βοκαριά Χίου και η ΧΑΝ Θεσσαλονίκης. Το πρωταθλημα στην Καβαλα συνεχίζεται με τα ατομικά αγωνίσματα.\nΤο μήνυμα των ανθρώπων του Εθνικού\n«2ος στην Ελλάδα ο Εθνικός Αλεξανδρούπολης στο Πανελλήνιο Πρωτάθλημα ομαδικού παμπαίδων !!! Ακόμη ένας θρίαμβος για την ομάδα μας, μία σπουδαία πανελλήνια διάκριση όπου με τους αθλητές μας Γιώργο Κάλλια, Βαγγέλη Δερνεξή, Μάριο Δελάκη και Σωτήρη Σωτηρόπουλο καταφέραμε να κατακτήσουμε ακόμη ένα πανελλήνιο μετάλλιο. Αξίζει να αναφερθεί οτι είναι η πέμπτη συνεχόμενη φορά που ομάδα της Αλεξανδρούπολης βρίσκεται στα μετάλλια στη συγκεκριμένη κατηγορία ενώ τα τέσσερα τελευταία χρόνια συμμετέχει στους τελικούς του συγκεκριμένου αγωνίσματος. Θερμά συγχαρητήρια σε όλους τους αθλητές προπονητές γονείς και διοίκηση της ομάδας !»\nΠρωταθλητής Ελλάδας στους Παμπαίδες ο Μηλικούδης της Φιλίας Ορεστιάδας!\nΔιαβάστε ακόμη : Κρούσμα κορονοϊού σε μοναχή στο μοναστήρι της Μάκρης στην Αλεξανδρούπολη\nΟ 12χρονος Μηλικούδης από τη Φιλία Ορεστιάδας έφτασε στη μεγαλύτερη διάκρισή του ως νούμερο 1 του αγωνίσματος και συμπλήρωσε ιδανικά το χτεσινό χρυσό μετάλλιο στο ομαδικό. Στον τελικό έκαμψε με 3-1 τον Σάββα Βατσακλή. Η 12χρονη Γκαϊντατζή του Α.Σ.Ε.Α Καβάλας δικαίωσε απόλυτα τα προγνωστικά στις παγκορασίδες, μάλιστα πανηγύρισε τη δεύτερη σερί πρωτιά στο αγώνισμα και ξανά στο κλειστό γυμναστήριο Καλαμίτσας. Δεν έχασε ούτε σετ και στον τελικό κατέβαλλε την εντυπωσιακή 10χρονη από τη Χίο Βασιλική Μπουλά. Επιπλέον, η Γκαϊντατζή αναδείχτηκε πρωταθλήτρια Ελλάδας στο διπλό παγκορασίδων με τη συμπαίκτρια της στην Καβάλα Ζωή Καζάκου, ενώ χτες είχε ανέβει στο ψηλότερο σκαλί του βάθρου και στο ομαδικό. Στο διπλό παμπαίδων το χρυσό μετάλλιο κατέκτησαν οι Γιώργος Μαρούλης/Σάββας Βατσακλής από τη Δόξα Πεύκης.\nΣτίβος: 8 μετάλλια για τον Εθνικό στο Πανελλήνιο,…\nΛαϊκή Συσπείρωση: Όχι στο ξεπούλημα του λιμανιού…


«Σίσυφος», ένας γνώριμος χαρακτήρας από την ελληνική μυθολογία, που κλείνει έξυπνα το μάτι στο σήμερα. Ποιό ήταν το κίνητρο της επιλογής για το ανέβασμά του;\nΗ παράσταση μας, βασίζεται στο ομώνυμο έργο του Κώστα Παπαγεωργίου και είναι μια σατυρική κωμωδία Αριστοφανικού τύπου, η οποία παντρεύει τον αρχαίο κλασικό μύθο του Σίσυφου με πολλά από τα σύγχρονα στοιχεία μιας Ελλάδας αν μη τι άλλο… χρεοκοπημένης... Το κίνητρο της επιλογής είναι η ίδια η τραγικότητα του μύθου του Βασιλιά Σίσυφου, ο οποίος καταδικάστηκε να κουβαλά αιώνια ένα βράχο μέχρι την κορυφή ενός βουνού και μετά να ξαναρχίζει το ίδιο από την αρχή, καθώς σε πολλά (δυστυχώς) σημεία στο πρόσωπο του Σίσυφου αντικρίζουμε τον ίδιο μας τον εαυτό. Αρκετοί συμπολίτες μας βρίσκονται σε αυτήν την ψυχολογική κατάσταση, βιώνουν αντίστοιχα συναισθήματα με έναν ήρωα ο οποίος δε βλέπει τέλος στο μαρτύριό του.\nΥποδύεσαι στην εν λόγω παράσταση τον θεό Άρη, εντελώς διαφορετικά από την άποψη που είχαμε για εκείνον. Πως τον προσέγγισες και τον ολοκλήρωσες, μετά κι από υπόδειξη του σκηνοθέτη σας;\nΟ ήρωας που υποδύομαι είναι ένας Θεός! Ο θεός του πολέμου, ο γνωστός σε όλους μας Άρης. Είναι απεσταλμένος του πατέρα του, του Δία κι αποστολή του είναι να οδηγήσει το Σίσυφο στον κάτω κόσμο ώστε να εκτελέσει την ποινή του. Η προσέγγιση του ρόλου ήταν εξ’ αρχής μακριά από όσα έχουμε συνηθίσει για τον θεό του πολέμου. Ο Άρης που υποδύομαι εγώ & έπειτα από την καθοδήγηση του σκηνοθέτη μας Ακίνδυνου Γκίκα έχει κάποιες ομοιότητες, θαυμάζει & προσπαθεί να μοιάσει στον Σάκη Ρουβά - ανεπιτυχώς θα λέγαμε καθώς Σάκης είναι ένας, αλλά το προσπαθεί!!!\nΤι θα μου έλεγες πως είναι εκείνο που μπορεί να σου φτιάξει, ή αντίστροφα να σου χαλάσει τη διάθεση, κατά τη διάρκεια ενός περιπάτου σου στην Αθήνα;\nΣχεδόν καθημερινά περπατώ στο κέντρο της Αθήνας, κυρίως βραδινές ώρες που όλα φαντάζουν πιο όμορφα από ό,τι είναι πιθανόν στην πραγματικότητα. Η διάθεσή μας πιστεύω επηρεάζεται από το πού προσανατολίζεται το μάτι μας, από το ποιες εικόνες επιλέγουμε να απορροφήσουμε και ποιες να διώξουμε. Δεν εννοώ πως πρέπει να εθελοτυφλούμε ώστε εγωιστικά να μη μας χαλάει η διάθεση, αλλά καλό είναι κατά τη γνώμη μου να προσπαθούμε να κρατάμε τις εικόνες που σχετίζονται με μια όμορφη αισθητική, με συμπεριφορές συνανθρώπων μας που βασίζονται στην αλληλεγγύη, να μη συνηθίζουμε στο αρνητικό, να μη μένουμε σε αυτό & να μην το αναπαράγουμε όλη μέρα στις κουβέντες μας, αυτά που ακούμε από τα εκάστοτε socialmedia.\nΚωνσταντίνε, ποιο θα μας έλεγες πως ήταν το βασικό κίνητρο, που σε εξώθησε ώστε να ασχοληθείς με την τέχνη του ηθοποιού;\nΕίναι κάτι που ξεκίνησα εντελώς ερασιτεχνικά & δεν είχα ιδιαίτερες προσδοκίες σε αυτόν τον τομέα. Ομολογώ πως απλώς ένιωθα & νιώθω συνεχώς την ανάγκη να ανακαλύπτω νέες πτυχές του εαυτού μου, του χαρακτήρα μου, του εσωτερικού μου κόσμου & δε βρίσκω κάποια άλλη τέχνη καταλληλότερη από την τέχνη της υποκριτικής. Οπότε, με δυο λόγια το κίνητρο αυτό είναι μάλλον η ανάγκη της έκφρασης … ακόμη δε γνωρίζω βέβαια τι εκφράζουμε ακριβώς μέσα από την τέχνη μας… αλλά εκφράζουμε … προσπαθούμε να εκφραστούμε!\nΤι κάνει κατά τη γνώμη σου ένα θεατρικό κείμενο διαχρονικό; Είναι η θεματολογία του, το ότι καταπιάνεται με το παρελθόν, αλλά αυτό συμβαίνει και στον παρόντα χρόνο, η πολιτική του άποψη;\nΕίναι κάποια θέματα, κάποιοι τομείς οι οποίοι άγγιζαν, αγγίζουν & θα αγγίζουν πάντα τους ανθρώπους. Χαρακτηριστικότερα παραδείγματα είναι ο έρωτας, η αγάπη, τα ηθικά διλήμματα & οι ηθικοί φραγμοί που επηρεάζουν τις πράξεις μας και πολλά άλλα. Σίγουρα όλοι έχουμε δει μέσα σε μια αρχαία τραγωδία, ή σε ένα κλασικό κείμενο τον εαυτό μας, όλοι έχουμε ταυτιστεί με κάποιο ήρωα, με τις σκέψεις του ή τα συναισθήματά του. Κατά τη γνώμη μου δεν υπάρχει συνταγή ώστε να πεις “τώρα θα γράψω ένα διαχρονικό θεατρικό έργο”. Αν το κείμενο & φυσικά η ‘παραστασιοποίηση’ του έχει τη δυνατότητα να αγγίξει τους θεατές, τότε είναι διαχρονικό.\nΜπορείς να αναφερθείς σε μερικούς μεγάλους ανθρώπους που θεωρείς πως σε επηρέασαν με οιανδήποτε τρόπο έτσι ώστε, ίσως και να σε έκαναν να αλλάξεις την οπτική στη ζωή σου;\nΑφού αναφερθώ γρήγορα-γρήγορα στην πιο κοινή & πιθανόν αναμενόμενη απάντηση περί γονέων, ορισμένων φίλων & αδερφού θα περάσω στο κυρίως πιάτο. Στον τομέα της υποκριτικής, κυριότερο ρόλο στο να αλλάζω συνεχώς οπτική στη ζωή μου (δεν είμαι & από τους πιο σταθερούς τύπους για να πω την αλήθεια – ειδικά στον τομέα της τέχνης που κάθε μέρα μαθαίνω & γνωρίζω όλο & περισσότερα, συχνά αντικρουόμενα μεταξύ τους) έπαιξαν αρκετοί δάσκαλοί μου, όπως είναι ο Γιώργος Αρμένης, η Λυδία Φωτοπούλου, ο Νίκος Καραθάνος, ο Στέφανος Κυριακίδης και άλλοι αξιόλογοι άνθρωποι. Στη συνέχεια ο πρώτος άνθρωπος εκτός δραματικής σχολής που με επηρέασε έντονα ήταν ο Κώστας Γάκης. Όσο για το παρόν, το έχω πει & στον ίδιο, τον έχω ονομάσει προσωπικό μου δάσκαλο και είναι ο Ακίνδυνος Γκίκας. Για το τέλος, να αφήσω έναν άνθρωπο ο οποίος δεν είναι μεγάλος όπως μου ανέφερες στην ερώτηση, αλλά με κάνει να αλλάζω οπτική στη ζωή μου μέρα με τη μέρα & να διακρίνω τι είναι σημαντικό στη ζωή μας & δεν είναι άλλος από την πεντάχρονη ανιψιά μου. Η επαφή & η τριβή με ένα μικρό πλασματάκι, όντως σε κάνει να σκέφτεσαι συνεχώς τι είναι αυτά που εμείς οι «μεγάλοι» αφήνουμε να μας επηρεάζουν καθημερινά.\nΘέατρο, κινηματογράφος, τηλεόραση. Τα διαχωρίζεις μεταξύ τους, τόσο ως προς την έκβασης της έκφρασης, της ποιότητας, όσο και ως δημιουργικότητα, ή πιστεύεις πως την ποιότητα την κάνουμε εμείς οι ίδιοι;\nΑπάντησες μόνος σου στην ερώτηση με την τελευταία φράση! Η τέχνη είναι τέχνη. Με ό,τι κι αν καταπιαστείς, αν έχεις τη διάθεση να βάλεις την ψυχή σου μέσα σε αυτό, να αφιερώσεις χρόνο κι όλο σου το είναι ώστε όταν ολοκληρωθεί να μπορείς να πεις «έκανα ό,τι πέρασε από το χέρι μου», τότε η ποιότητα έχει επιτευχθεί. Όσο για την έκφραση & τη δημιουργικότητα, σαφώς το θέατρο & ο κινηματογράφος αποτελούν το πιο πρόσφορο έδαφος για να ασχοληθείς & να αναπτυχθείς. Η τηλεόραση πιστεύω σε λιγότερο βαθμό, λόγω κυρίως των συνθηκών (πίεση χρόνου, ελάχιστες πρόβες κτλ).\nΟ έρωτας τόσο στο θέατρο, όσο στα τραγούδια, αλλά και στα βιβλία, φαντάζει σαγηνευτικός, απόλυτος, εμπνευστής, αλλά κι αδηφάγος. Στην αληθινή ζωή ποια είναι η προσωπική σου εκτίμηση;\nΜα είναι όλα αυτά & άλλα τόσα! Αν παίζαμε το παιχνίδι “να περιγράψεις τον έρωτα με μια λέξη” δε θα ξέραμε ποια να πρωτοεπιλέξουμε. Χάρη στον έρωτα ο κάθε άνθρωπος σε αυτόν τον πλανήτη έχει υπάρξει έστω & για μια στιγμή αληθινός καλλιτέχνης, ποιητής, στιχουργός, ζωγράφος κι ό,τι άλλο περνάει από το μυαλό μας. Από τη μυθολογία μπορούμε να καταλάβουμε τι δύναμη είχε ο θεός Έρωτας από τα αρχαία χρόνια & αυτή η δύναμη πιστεύω δε θα μειωθεί ποτέ.\nΣτον ελεύθερο χρόνο σου Κωνσταντίνε, τι βιβλία διαβάζεις; Τι μουσικές ακούς; Και ποιες ταινίες προτιμάς για να σε ψυχαγωγούν, ή να σε χαλαρώνουν;\nΣε τίποτα από όσα προαναφέρθηκες δεν έχω μια καθορισμένη απάντηση να δώσω! Όλα εξαρτώνται από τη διάθεση της στιγμής. Για παράδειγμα βιβλία διαβάζω από θεατρικά έργα, ή σχετικά με την τέχνη έως και βιβλία σχετικά με την επιστήμη. Ομολογουμένως προσπαθώ να διαβάζω όσο το δυνατόν περισσότερο. Οι μουσικές που ακούω είναι κυρίως ατμοσφαιρικές – ορχηστρικές έως και καταθλιπτικές, αλλά και πάλι δεν έχω κανόνα! Όσο για τις ταινίες, μεγάλη λατρεία έχω σε όλες τις υπερηρωικές ταινίες (βλ. Spiderman, Superman κτλ), αλλά και σε δράματα – κυρίως αυτά που βασίζονται σε αληθινές ιστορίες.\nΕρωτεύομαι: Αγκαλιά έως το ξημέρωμα\nΧαμογελώ: Το πρόσωπο της ανιψιάς μου\nΦοβάμαι: Δεν έχω κάποια συγκεκριμένη εικόνα σε αυτή τη λέξη, ένα κενό μου έρχεται\nΟνειρεύομαι: Με το άκουσμα & μόνο της λέξης αυτής μου έρχονται χωρίς υπερβολή τόσες πολλές εικόνες που δεν ξέρω τι να πρωτοαναφέρω!\nΘυμάμαι: Διάφορες εικόνες από όμορφες στιγμές στο παρελθόν μου, είτε προσωπικές είτε επαγγελματικές.\nΟ νεαρός Ηθοποιός μιλάει από καρδιάς με το Νίκο Ελευθερίου


NewsIT Κοσμος Και εγενετο «AUKUS»! Μπαιντεν, Τζονσον και Μορισον ανακοινωσαν τριπλη «συμμαχια» για να «φρεναρουν» την Κινα - Τα πυρηνικα υποβρυχια και οι επισημες ανακοινωσεις\nΗ Αυστραλία εγκαταλείπει συμφωνία με τη Γαλλία για να μπει στην «AUKUS» και να πάρει τα αμερικανικά υποβρύχια\nΤι σημαίνει η… μπούκα της Αυστραλίας στη συνεργασία ΗΠΑ – Μεγάλης Βρετανίας\nΕν τω μεταξύ, ΗΠΑ και Ηνωμένο Βασίλειο συνεργάζονται εδώ και καιρό στα προγράμματα πυρηνικών υποβρυχίων τους, μοιράζοντας τεχνολογία στις διάφορες κατηγορίες πλοίων τους. Η ένταξη της Αυστραλίας θα αποτελούσε ένα σημαντικό βήμα για την αύξηση της ικανότητας των τριών χωρών να επιχειρούν από κοινού υποθαλάσσια στον Ειρηνικό, καθώς και για την προσθήκη μιας ισχυρής συμμαχικής δύναμης στην περιοχή, η οποία αυτή τη στιγμή απουσιάζει.\nΣυναγερμός για το Πεκίνο\nΤο Πεκίνο, από την άλλη, έχει στη διάθεσή του ένα αυξανόμενο πυραυλικό οπλοστάσιο και οι δυνάμεις του γίνονται όλο και πιο επιθετικές, πλέοντας τις τελευταίες ημέρες με ναυτικά πλοία κοντά σε ιαπωνικά και αμερικανικά ύδατα.\nΕίναι μέρος της προσπάθειας της Κίνας να διεκδικήσει την πρωτοκαθεδρία της στον Ινδο-Ειρηνικό και να διεκδικήσει αμφισβητούμενα εδάφη. Κινέζοι αξιωματούχοι υπογραμμίζουν ότι τα εδάφη που εμπίπτουν στη «γραμμή των εννέα ακτίνων» της χώρας στη Θάλασσα της Νότιας Κίνας ανήκουν στο Πεκίνο.\nΩς απάντηση, οι ΗΠΑ συνεχίζουν να οικοδομούν συνεργασίες με άλλα έθνη που χρησιμεύουν ως προπύργιο απέναντι στην Κίνα. Μια τέτοια αμυντική συνεργασία έχει ως μέλη τις ΗΠΑ, την Ιαπωνία, την Αυστραλία και την Ινδία. Η ομάδα των τεσσάρων χωρών που σχηματίστηκε το 2017, δεν αναφέρει ποτέ ότι η οικονομική, τεχνολογική και στρατιωτική συνεργασία της αφορά την ανατροπή των στόχων του Πεκίνου, αλλά οι αναλυτές λένε ότι η συνεργασία δεν θα ήταν τόσο ισχυρή σήμερα αν δεν υπήρχαν οι συνεχείς επιθέσεις της Κίνας.\nΚαι εμπορικός πόλεμος Κίνας – Αυστραλίας\nΟ εμπορικός πόλεμος Κίνας και Αυστραλίας έχει επίσης επιδεινώσει τις σχέσεις μεταξύ των χωρών. Η διαμάχη, η οποία ξεκίνησε τον Απρίλιο του 2020, αφού ο Αυστραλός πρωθυπουργός Σκοτ Μόρισον ζήτησε να διεξαχθεί έρευνα για την προέλευση του Covid-19, έχει κοστίσει στα δύο έθνη περίπου 4 δισεκατομμύρια δολάρια.\nΟ Τζος Φράιντενμπεργκ, ο υπουργός Οικονομικών της Αυστραλίας, κατηγόρησε αυτό το μήνα το Πεκίνο ότι προσπαθεί να ασκήσει «πολιτική πίεση» με κυρώσεις σε αυστραλιανά προϊόντα.\nΦωτογραφίες από: ΑΠΕ – ΜΠΕ /YouTube.\nΚΙΝΑΜΠΟΡΙΣ ΤΖΟΝΣΟΝΣΚΟΤ ΜΟΡΙΣΟΝΤΖΟ ΜΠΑΙΝΤΕΝ


Zoe's world: Δεκεμβρίου 2013\nΤις καλύτερες αλλαγές του χρόνου τις έχω κάνει μόνη με τον καλό μου πίνοντας κρασάκι, ακούγοντας μουσική και συζητώντας. Το αστείο είναι ότι οι περισσότεροι που με ρωτούσαν πώς πέρασα, μόλις τους έλεγα, με κοιτούσαν με ένα βλέμμα λύπησης και συμπόνοιας. Δεν μπορώ να καταλάβω γιατί τις μέρες αυτές πρέπει οπωσδήποτε να είμαστε όλοι μες στην τρελή χαρά, μες στην ενέργεια και πάντα με πολύ κόσμο. Εμένα προσωπικά οι γιορτές με αγχώνουν και με μελαγχολούν λίγο.\nΦέτος σχεδιάζαμε να κάνουμε και πάλι το ίδιο. Εμείς το κρασί μας και ο Εν Λευκώ να παίζει swing. Στην πορεία όμως άλλαξαν τα σχέδια και τελικά θα μαζευτούμε σπίτι γονείς και αδέρφια. Σκέφτηκα να ξεκινήσω την προετοιμασία με αυτό που με ευχαριστεί πιο πολύ. Μερικές κατασκευές. Γούρια από τσόχα έτσι ώστε φεύγοντας κάθε οικογένεια να πάρει μαζί και το δώρο της.\nΑς ελπίσουμε ότι το 2014 θα είναι καλύτερο από το 2013 για όλο τον κόσμο. Να έχουμε υγεία, χαρά και ευτυχία. Ε, δε θα έλεγα όχι και σε περισσότερο χρήμα, αλλά ας μην είμαστε πλεονέκτες.\nΑναρτήθηκε από zomak στις 3:57 μ.μ. Δεν υπάρχουν σχόλια:\nΗ ανακύκλωση είναι μια συνήθεια που τα τελευταία χρόνια υιοθετούν αρκετοί Έλληνες. Ας ελπίσουμε ότι η προσπάθεια θα συνεχιστεί και πως θα γίνουν γνωστοί και άλλοι τρόποι επεξεργασίας και εκμετάλλευσης των απορριμάτων μας, όπως για παράδειγμα η κομποστοποίηση, ώστε να μπορέσει κάποια στιγμή και η Ελλάδα να ανταγωνιστεί άλλες χώρες όσον αφορά στη διαχείριση απορριμάτων.\nΥπάρχουν βέβαια υλικά που οι λάτρεις των κατασκευών, όπως εγώ, μπορούμε να εκμεταλλευτούμε με διαφορετικό τρόπο.\nΕδώ και καιρό στον πάγκο της κουζίνας μου περιφέρονταν καπάκια από γυάλινα βάζα τα οποία ήταν πλέον ακατάλληλα να χρησιμοποιηθούν. Η αλήθεια είναι ότι τα κρατούσα μόνο και μόνο για να πάω να προμηθευτώ νέα ίδιου μεγέθους. Αυτό δεν έγινε ποτέ. Είτε επειδή όταν ανέβαινα στο κέντρο ξεχνούσα να τα πάρω μαζί, είτε επειδή όταν τα έπαιρνα μαζί ξεμυαλιζόμουν στη γύρω περιοχή (βόλτα στο Μοναστηράκι, καφέ στο Θησείο κ.λ.π.) και δεν προλάβαινα τελικά να πάω στο κατάστημα που τα αγοράζω.\nΌταν λοιπόν πήρα την απόφαση ότι δεν πρόκειται ποτέ να το καταφέρω και θα πάω να ψωνίσω ως συνήθως στα τυφλά, μου ήρθε η ιδέα. Να φτιάξω κάτι με αυτά.\nΑκολούθησε καταιγισμός ιδεών. Οι επικρατέστερες ήταν τα μαγνητάκια για το ψυγείο και φυσικά τα χριστουγεννιάτικα στολίδια. Επηρεασμένη από το κλίμα των ημερών και τις βιτρίνες των μαγαζιών που δειλά δειλά στολίζονταν αποφάσισα να φτιάξω τα στολίδια.\n- τα χαλασμένα καπάκια\n- αγαπημένες φωτογραφίες από τα παιδικά μας χρόνια\n- κόλλα, ψαλίδι, κορδέλα κ.λ.π.\nΜε την κατάλληλη μουσική υπόκρουση...\nξεκίνησε η δημιουργία. Ο πάγκος εργασίας ήταν κάπως έτσι:\nΜετά από πολλές μέρες και άλλες τόσες αναβολές τα στολίδια ολοκληρώθηκαν και μπήκαν επιτέλους στο δέντρο μας:\nΜπορεί να αργήσαμε να στολίσουμε φέτος, το αποτέλεσμα όμως μας ικανοποίησε ιδιαίτερα.\nΑναρτήθηκε από zomak στις 8:07 π.μ. Δεν υπάρχουν σχόλια:\n"Κουκουβάγιες στο δέντρο της αγάπης"\nΗ φίλη μου, η Δήμητρα, μια δεσποινίς ετών 11, διοργανώνει με τους συμμαθητές της ένα bazaar στο σχολείο τους. Σκοπός είναι να μαζέψουν χρήματα, ώστε να αγοράσουν χρώματα και να βάψουν την τάξη τους. Τα είδη προς πώληση είναι χριστουγεννιάτικες δημιουργίες από τα χεράκια των παιδιών και των μαμάδων. Είπα κι εγώ να συνεισφέρω με το γνωστό τρόπο και τους έφτιαξα μερικά μπρελόκ.\nΤα περισσότερα είναι κουκουβάγιες που είναι και οι αγαπημένες μου.\nΥπάρχουν και μερικές καρδιές για τους πιο ρομαντικούς!\nΑναρτήθηκε από zomak στις 8:55 π.μ. Δεν υπάρχουν σχόλια:


ΟΑΣΘ: Κανονικά τα δρομολόγια έως την ερχόμενη Δευτέρα | DeltaNews\nDeltaNews 22 Ιουλίου 2016\nΤην ερχόμενη Δευτέρα θα συνεδριάσει, το Δ.Σ. του συνδικάτου εργαζομένων ΟΑΣΘ για να αποφασίσει εάν θα συνεχιστούν οι απεργιακές κινητοποιήσεις που ξεκίνησαν οι εργαζόμενοι με κύριο αίτημα την καταβολή των δεδουλευμένων για τον μήνα Ιούνιο.\n“Εάν δεν υπάρξουν νεότερα θα γίνει έκτακτο διοικητικό συμβούλιο, όπου θα παρθούν αποφάσεις για τη συνέχιση των κινητοποιήσεων ή αν υπάρχουν εξελίξεις να σταματήσουμε την κινητοποίηση. Πρέπει να τονίσουμε για άλλη μία φορά, πως είναι αδιανόητο για εμάς, εδώ και 45 ημέρες να δουλεύουμε και να μην πληρωνόμαστε. Αυτή η διαδικασία είναι χρόνια τώρα, βέβαια κάποια στιγμή πρέπει να τελειώνει” δήλωσε στο Πρακτορείο 104,9 FM, ο πρόεδρος του Συνδικάτου, Δημήτρης Τσερμενίδης, μιλώντας στην εκπομπή “ΑΠΕριττα”.\n“Ο ΟΑΣΘ, με τη λογική που πάει καταρρέει, θα γίνει στάση πληρωμών, το συνολικό χρέος του Ελληνικού Δημοσίου απέναντι στον Οργανισμό ξεπερνάει τα 130 εκατ. ευρώ” σημείωσε ο κ. Τσερμενίδης, προσθέτοντας ότι δε νοείται να κάνει κοινωνική πολιτική η κυβέρνηση με ανέργους, μαθητές, φοιτητές κ.λπ. “και να μην πληρώνει τα χρήματα για την πολιτική αυτή και να φτάνει τον Οργανισμό να καταρρεύσει οικονομικά”.\nΠρόσφυγες από τα Διαβατά κατασκηνώνουν στην Αριστοτέλους\nΑνακοίνωση της ΔΕΥΑΔΔ αναφορικά με τις αιτίες των διακοπών νερού\nΔήμος Δέλτα: Ανακοίνωση για τη λειτουργία του δημοτολογίου και των ληξιαρχείων\nΜια μαγευτική βόλτα στο Καλοχώρι\nΣαν Σήμερα: Γεννήθηκε ο Λόρδος Βύρων\nΣύγκρουση λεωφορείου του ΟΑΣΘ με Ι.Χ. – Τέσσερις ελαφρά τραυματίες (ΦΩΤΟ)


ΙΟΥΛΙΟΣ ΚΙ Ο ΑΝΕΜΟΣ 1997 Λουδοβίκος των Ανωγείων | Arcadia Spirit\nΙΟΥΛΙΟΣ ΚΙ Ο ΑΝΕΜΟΣ 1997 Λουδοβίκος των Ανωγείων\nΔημοσιεύτηκε από το Panos | Ιούλ 27, 2021 | ΤΡΑΓΟΥΔΙΑ | 0\nΙΟΎΛΙΟΣ ΚΙ Ο ΑΝΕΜΟΣ\nΕρμηνεία: Λουδοβίκος των Ανωγείων\nCD, Album ” Πύλη της άμμου ” 1997\nΙΟΥΛΙΟΣ ΚΙ Ο ΑΝΕΜΟΣ\nτα ασπρα μου πανιά\nτα σφάλματά σου θα πετάξω\nΠύλη της άμμου – Η ιστορία πίσω από τη Βενετσιάνικη πύλη\nΗ πύλη της Άμμου γκρεμίστηκε, ξαναχτίστηκε και αποτελεί την μία και μοναδική από τις τρεις πύλες, των Βενετσιάνικων οχυρώσεων των Χανίων που σώζεται σήμερα. Η πύλη της Άμμου, γνωστή και ως Σαμπιονάρα (στα ιταλικά la sabbia είναι η άμμος, Porta di Sabbionara), αργότερα από τους Τούρκους ονομάστηκε Κουμ Καπισί, Kum Kapisi δηλαδή πόρτα της άμμου, εξαιτίας της βενετσιάνικης Porta Sabbionara των ανατολικών οχυρώσεων που οδηγεί στην ανατολική αμμώδη ακτή.\nΗ πύλη Σαμπιονάρα όπου γίνονται οι εκθέσεις\nΟ Γεώργιος Δραμουντάνης (Ανώγεια Ρεθύμνου, 28 Ιανουαρίου 1951), γνωστός κυρίως με το καλλιτεχνικό ψευδώνυμο Λουδοβίκος των Ανωγείων, είναι Έλληνας συνθέτης και τραγουδιστής. Γεννήθηκε στα Ανώγεια Ρεθύμνου στην Κρήτη το 1951. Ο πατέρας του ονομάζεται Βασίλειος Δραμουντάνης και η μητέρα του Λουλουδιά. Έχει άλλα πέντε αδέρφια, το Νίκο, το Μανώλη, το Γιάννη, τη Μαίρη και το Δημήτρη. Σπούδασε οικονομικά στην ΑΣΟΕΕ, αλλά δεν αποφοίτησε. Το 1979 γνωρίστηκε με το Μάνο Χατζιδάκι ο οποίος είχε έρθει στα Ανώγεια με το ΤΡΙΤΟ ΠΡΌΓΡΑΜΜΑ της ΕΡΤ για τις μουσικές γιορτές που γίνονται εκεί κάθε χρόνο και ο οποίος τον ανέδειξε. Ο Χατζιδάκις τον άκουσε να παίζει και να τραγουδά ένα βράδυ με την παρέα του. Του είπε πως δεν γνώριζε με τι ασχολούνταν στη ζωή του αλλά αυτό που θα έπρεπε να ακολουθήσει ήταν η μουσική. Ο ίδιος όμως δεν έδωσε μεγάλη σημασία στα λόγια αυτά. Μετά από έξι χρόνια ο Λουδοβίκος θα αποφασίσει να στείλει στον Χατζιδάκι ένα μοιρολόι που δούλευε εκείνη την εποχή στο μαντολίνο. Ο Χατζιδάκις ενθουσιάστηκε και ζήτησε κι άλλο υλικό.\nLP, CD, Album: Λουδοβίκος των Ανωγείων ” Μοιρολόγια” 1985\nΈτσι, έγινε ο πρώτος δίσκος «Τα μοιρολόγια» το 1985 απο την δισκογραφική εταιρεία ΣΕΊΡΙΟΣ που ίδρυσε ο Μάνος Χατζιδάκις. Ο συνθέτης πήρε τον νέο καλλιτέχνη στις μουσικές παραστάσεις στον Σείριο, στην Πλάκα. Για τα επόμενα χρόνια ο Λουδοβίκος εμφανίζεται σε παραστάσεις του μεγάλου συνθέτη. Το 1988, ακολούθησε ο δεύτερος δίσκος με τίτλο «Ο έρωτας στην Κρήτη είναι μελαγχολικός», αλλά και άλλοι σε συνεργασία των δύο αυτών ξεχωριστών δημιουργών.\nΟπως λέει ο ίδιος «…όταν γνωρίστηκα, το 1979, με τον Μάνο Χατζιδάκι στ’ Ανώγεια και κάναμε τον πρώτο δίσκο, μου ’δωσε το όνομα Λουδοβίκος των Ανωγείων…»\nΈχει την καλλιτεχνική διεύθυνση των Υακινθείων, ως Πρόεδρος του Συλλόγου «Φίλοι των Υακινθείων εκδηλώσεων. Βλέμμα στους πολιτισμούς του Ιερού βουνού της Ίδης». Τα Υακίνθεια είναι τα πολιτιστικά δρώμενα που γίνονται κάθε χρόνο κατά τη διάρκεια του Ιουλίου στα Ανώγεια.\nΜέσα από τις ερμηνείες του ζει κανείς την απόλυτη εμπειρία του παραμυθιού, ντυμένο με σπάνιο ηχόχρωμα. Μέσα από τους ζωγραφικούς του πίνακες, μεταφέρεται σε τόπους και χρόνους που σίγουρα ηχεί ο λυρισμός και το συναίσθημα. Στα βιβλία του, η μουσικότητα και η αφήγηση ζουν μια δυνατή σχέση. Όλες οι καλλιτεχνικές πράξεις του ιδιαίτερου αυτού δημιουργού φέρουν τη διαχρονικότητα που χρειάζονται για να κερδίσουν τη θέση τους στο στερέωμα της τέχνης.\nΣε διηγήσεις του μιλά για το ποσο των εντυπωσίασαν τα χρώματα από παιδί. Έτσι, παρακολούθησε για δύο χρόνια το εργαστήρι του Δημοσθένη Κοκκινίδη στη Σχολή Καλών Τεχνών. Για πολλά χρόνια έζησε με τη ζωγραφική, κάνοντας κυρίως πορτρέτα. Ως σήμερα έχει κάνει δύο εκθέσεις ζωγραφικής, σε Ηράκλειο και Αθήνα.\n«Σύννεφα και κατσιφάρες» Η τρίτη έκθεση ζωγραφικής του 3 έως 14 Δεκεμβρίου 2019\nΗ ιδιαίτερη αγάπη στη φύση, στον έρωτα και στη ζωγραφική κυριαρχούν στα τραγούδια του Λουδοβίκου. Ο χιονισμένος Ψηλορείτης, το περιβόλι του πατέρα του, η παραδοσιακή μουσική του τόπου του και οι ιστορίες του δημιούργησαν την δική του καλλιτεχνική ταυτότητα. Στις συνεντεύξεις του αναφέρεται πάντα στην σημασία που έχει ο έρωτας για τον ίδιο αλλά και για το πώς αυτός αποτελεί πηγή έμπνευσης. Θεωρεί την λύρα ως τη φωνή που κουβεντιάζει με τα πόδια και τη γη και τη μουσική ως διαμαρτυρία. Αν δεν ήταν μουσικός και ζωγράφος θα ήταν παραμυθοποιός και αφηγητής. Ο ίδιος άλλωστε δίνει στον εαυτό του τον τίτλο του ψιθυριστή, καθώς πιστεύει πως τα πιο σημαντικά και αισθαντικά πράγματα λέγονται ψιθυρίζοντάς τα στο αυτί. Στις παραστάσεις του και στις δισκογραφικές του δουλειές υπάρχουν πάντα αφηγήσεις, είτε από τον ίδιο είτε από ηθοποιούς.\nΟ Λουδοβίκος και ο Ψαραντώνης μπροστά στην προσωπογραφία του δεύτερου, έργο του Λουδοβίκου των Ανωγείων.\nΠΗΓΕΣ: www.maxmag.gr, el.wikipedia.org, www.haniotika-nea.gr, www.megaron.gr, flashnews.gr\nΠροηγούμενος ΑΧ ΚΟΡΜΙ ΖΩΓΡΑΦΙΣΤΟ 2003 Χρόνης Αηδονίδης\nΕπόμενο ΜΕΣ ΣΤΑ ΔΥΟ ΤΗΣ ΜΑΤΙΑ 1990 ΧΑΡΙΣ ΑΛΕΞΙΟΥ & Ο.Ρ.Α.\nΤο Τραγούδι της Ημέρας ΔΙΟΔΙΑ 2013\nΤο Τραγούδι της Ημέρας ΧΙΛΙΕΣ ΦΩΤΙΕΣ 1998


Συνεδριάζει με τηλεδιάσκεψη το Δημοτικό Συμβούλιο Αμαρίου - ΒΗΜΑ ΚΡΗΤΗΣ\nΑρχική Κρήτη Συνεδριάζει με τηλεδιάσκεψη το Δημοτικό Συμβούλιο Αμαρίου\nΣυνεδριάζει με τηλεδιάσκεψη το Δημοτικό Συμβούλιο Αμαρίου\nΤην Δευτέρα 21-12-2020 θα πραγματοποιηθεί συνεδρίαση Δημοτικού Συμβουλίου Αμαρίου, με τηλεδιάσκεψη σύμφωνα με το άρθρο 10 παρ.1 της Π.Ν.Π. και σύμφωνα με τις διατάξεις του άρθρου 67 παρ.5 του ν.3852/2010, όπως τροποποιήθηκαν με τις αντίστοιχες του άρθρου 184 παρ.1 του ν.4635/2019.\n1. Συγκρότηση Επιτροπής Προσωρινής Παραλαβής του έργου: «Έργα Υποδομής – Αντιπλημμυρικά Έργα – Αποκαταστάσεις Ζημιών του Οδικού Δικτύου Περιφέρειας Κρήτης» υποέργο (νέο): «Ανάπλαση Δρόμων σε Τ.Κ. του Δήμου Αμαρίου».\n2. Συγκρότηση Επιτροπής Παραλαβής και Ελέγχου Ποιότητας Υλικών του έργου: «Έργα Υποδομής – Αντιπλημμυρικά έργα – Αποκαταστάσεις Ζημιών του Οδικού Δικτύου Περιφέρειας Κρήτης», υποέργο (νέο): Ανάπλαση Δρόμων σε Τ.Κ. του Δήμου Αμαρίου».\nΣυγκρότηση Επιτροπής Παραλαβής Φυσικού Εδάφους του Έργου: «Έργα Υποδομής – Αντιπλημμυρικά Έργα – Αποκαταστάσεις Ζημιών του Οδικού Δικτύου Περιφέρειας Κρήτης», υποέργο (νέο): «Ανάπλαση Δρόμων σε Τ.Κ. του Δήμου Αμαρίου».\nΣυγκρότηση Επιτροπής Χαρακτηρισμού Εδάφους του Έργου: «Έργα Υποδομής – Αντιπλημμυρικά Έργα – Αποκαταστάσεις Ζημιών του Οδικού Δικτύου Περιφέρειας Κρήτης», υποέργο (νέο): «Ανάπλαση Δρόμων σε Τ.Κ. του Δήμου Αμαρίου».\nΣυγκρότηση Επιτροπής Προσωρινής Παραλαβής του Έργου: «Κατασκευή Τεχνικών Έργων και Συντήρηση Χώρων Νεκροταφείων Δήμου Αμαρίου».\nΣυγκρότηση Επιτροπής Παραλαβής και Ελέγχου Ποιότητας Υλικών του έργου: «Κατασκευή Τεχνικών Έργων και Συντήρηση Χώρων Νεκροταφείων Δήμου Αμαρίου».\nΣυγκρότηση Επιτροπής Παραλαβής Φυσικού Εδάφους του έργου: «Κατασκευή Τεχνικών Έργων και Συντήρηση Χώρων Νεκροταφείων Δήμου Αμαρίου».\nΣυγκρότηση Επιτροπής Χαρακτηρισμού Εδάφους του έργου: «Κατασκευή Τεχνικών Έργων και Συντήρηση Χώρων Νεκροταφείων Δήμου Αμαρίου».\nΣυγκρότηση Επιτροπής Προσωρινής Παραλαβής του έργου: «Προμήθεια και Τοποθέτηση Στηθαίων Ασφαλείας στο Οδικό Δίκτυο εντός του Οικισμού Νίθαυρης Δήμου Αμαρίου».\n10.Συγκρότηση Επιτροπής Παραλαβής και Ελέγχου Ποιότητας Υλικών του\nέργου: «Προμήθεια και Τοποθέτηση Στηθαίων Ασφαλείας στο\nΟδικό Δίκτυο εντός του Οικισμού Νίθαυρης Δήμου Αμαρίου».\n11.Συγκρότηση Επιτροπής Παραλαβής Φυσικού Εδάφους του\n12.Συγκρότηση Επιτροπής Χαρακτηρισμού Εδάφους του έργου: «Προμήθεια\nκαι Τοποθέτηση Στηθαίων Ασφαλείας στο Οδικό Δίκτυο εντός\nτου Οικισμού Νίθαυρης Δήμου Αμαρίου».\n13.Συγκρότηση Επιτροπής Προσωρινής Παραλαβής του έργου: «Κατασκευή\nΤεχνικών και Βελτίωση Βατότητας στο Οδικό Δίκτυο Περιφέρειας\n14.Συγκρότηση Επιτροπής Παραλαβής και Ελέγχου Ποιότητας Υλικών του έργου:\n«Κατασκευή Τεχνικών και Βελτίωση Βατότητας στο Οδικό\nΔίκτυο Περιφέρειας Δήμου Αμαρίου».\n15.Συγκρότηση Επιτροπής Παραλαβής Φυσικού Εδάφους του έργου:\n16.Συγκρότηση Επιτροπής Χαρακτηρισμού Εδάφους του έργου:\n17.Συγκρότηση Επιτροπής Προσωρινής Παραλαβής του έργου:\n«Αποκατάσταση Βατότητας Δημοτικού Οδικού Δικτύου στις Τ.Κ.\nΠετροχωρίου, Λαμπιωτών και Μοναστηρακίου».\n18.Συγκρότηση Επιτροπής Παραλαβής και Ελέγχου Ποιότητας Υλικών του έργου:\n19.Συγκρότηση Επιτροπής Παραλαβής Φυσικού Εδάφους του έργου:\n20. Συγκρότηση Επιτροπής Χαρακτηρισμού Εδάφους του έργου:\n21.Συγκρότηση Πενταμελούς Επιτροπής Επίλυσης Διαφορών, που Προκύπτουν\nαπό τη Λειτουργία των Κοιμητηρίων του Δήμου.\n22.Εισήγηση για Μείωση Ενοικίου Κατασκηνώσεως «Άγρια Φύση» που\nΒρίσκεται στην κοινότητα Μέρωνα.\n24.Τροποποίηση της 14/20 Απόφασης του Δημοτικού Συμβουλίου που αφορά\nΟ.Ε.Υ. (Οργανισμός Εσωτερικής Υπηρεσίας) Δήμου Αμαρίου.\n25.Κατανομή πίστωσης στη Σχολική Επιτροπή Α/μιας Εκπαίδευσης Δήμου\n26.Κατανομή πίστωσης στη Σχολική Επιτροπή Β/μιας Εκπαίδευσης Δήμου\n27.Έγκριση Καταστάσεων Ισολογισμού Οικονομικού Έτους 2019 Δήμου Αμαρίου\nΕισήγηση ενημερωτικού χαρακτήρα για «Δημιουργία Πράσινων Σημείων και δικτύωσή τους, σε όλη τη χώρα πλην Περιφέρειας Νοτίου Αιγαίου».


Έξω από τα δόντια τα είπε το «Βράδυ» ο Π. Κωστόπουλος - Star.gr\nMEDIA Παρασκευή, 3 Ιουνίου 2011, 08:16\nΈξω από τα δόντια τα είπε το «Βράδυ» ο Π. Κωστόπου��ος\nΜίλησε για τους αγανακτισμένους και την κρίση\nΠρώτη ανάρτηση: 02/06/23:56\nΦορτσάτος ξεκίνησε την εκπομπή του ο Πέτρος Κωστόπουλος, μιλώντας για μια εποχή που ξεχειλίζει απο αγανάκτηση. Εστιάζοντας στους αγανακτισμένους, είπε ότι βρισκόμαστε μπροστά σε ένα φαινόμενο που έχει συμβεί για πρώτη φορά.\nΚαι ο παρουσιαστής συνέχισε να αναλύει την κατάσταση χρησιμοποιώντας αργκό για να περιγράψει τα όσα συμβαίνουν στη χώρα μας τον τελευταίο καιρό. Μάλιστα ανέφερε χαρακτηριστικά «Οι άνθρωποι αγανάκτησαν, έχουν «φλιπάρει» και είναι είτε στο όχι άλλο κάρβουνο, είτε στο άντε και...Το κίνημα των αγανακτισμένων απευθύνεται σε μια κατάσταση τόσων χρόνων που δεν οδηγεί πουθενά ή μάλλον μας οδηγεί στον πάτο».\nΤο γεγονός -συνέχισε ο Πέτρος Κωστόπουλος- ότι όλοι αυτοί οι άνθρωποι έχουν βγει στους δρόμους χωρίς πολιτικό σύνθημα εμένα δεν με «χαλάει» καθόλου, αντίθετα χαίρομαι που διαδηλώνουν την οργή τους για όσα συμβαίνουν στον τόπο.


Χάρι Πότερ: ημίαιμος ορφανός μάγος. Στην ηλικία των δέκα ετών, οδηγήθηκε στο Χόγκουαρτς από τον Ρούμπεους Χάγκριντ.\nΕρμιόνη Γκρέιντζερ:Με γονείς muggle. Στενή φίλη του Χάρι και του Ρον.\nΆλμπους Ντάμπλντορ: Διευθυντής του Χόγκουαρτς, με μυστικό παρελθόν. Έχει έναν αδερφό και είχε και μια αδερφή που πέθανε πολύ νέα. Είναι διάσημος γιατί αντιμετώπισε τη μαύρη μαγεία του Γρίντελβαλντ το 1945, γιατί ανακάλυψε το αίμα δράκου και για την αλχημεία και το έργο του με τον συνεργάτη του, Νίκολας Φλαμέλ.\nΑνακτήθηκε από "https://el.wikipedia.org/w/index.php?title=Χαρακτήρες_της_σειράς_Χάρι_Πότερ&oldid=9212339"\nΚατάλογοι κινηματογραφικών χαρακτήρων\nΤελευταία τροποποίηση 11:01, 29 Δεκεμβρίου 2021.


Οικοδόμος: Για... τα καρναβάλια! Στο στόχαστρο των φασιστοειδών ο δήμος Πάτρας - Κ. Πελετίδης: «Κύριε Υπουργέ…είναι στην ευθύνη σας στο πώς θα ενεργήσετε»\nΜε το υπ' αριθ. 5985/22-2-2017 έγγραφο του Υπουργείου σας, και του υπ' αριθ. 43778/23-2-2017 εγγράφου της Αποκεντρωμένης Διοίκησης Δ. Ελλάδας μας κοινοποιήθηκε ερώτηση βουλευτή της Χρυσής Αυγής.\nΟπως γνωρίζετε, όλα τα στοιχεία για τις ληξιπρόθεσμες οφειλές, που αφορούν στην περίοδο από 24-12-2002 έως 30-4-2016 και οι σχετικές ρυθμίσεις, βρίσκονται στο αρχείο του υπουργείου Οικονομικών και σε γνώση της κυβέρνησης.\nΣε ό,τι αφορά την Κοινωφελή Επιχείρηση Πατρινό Καρναβάλι, οι προϋπολογισμοί και οι ισολογισμοί του είναι αναρτημένοι στη ''Διαύγεια''.\nΕξακολουθεί να είναι εν ισχύι η ομόφωνη απόφαση του Δημοτικού μας Συμβουλίου, να μη διευκολύνει με οποιονδήποτε τρόπο τη δράση του ναζιστικού εγκληματικού μορφώματος της Χρυσής Αυγής.\nΘυμίζουμε πως με κοινοβουλευτική Ερώτηση, η Χρυσή Αυγή επιχείρησε να χρεώσει στη Δημοτική Αρχή Πάτρας, χρέη που δημιούργησαν οι προηγούμενες δημοτικές αρχές, προσπαθώντας - όπως σημείωνε το Γραφείο Τύπου του Δήμου - «να θολώσουν τα νερά, κάτω από την πίεση που έχει προκαλέσει το πελώριο κύμα συμπαράστασης στον δήμαρχο Πατρέων και τη Δημοτική Αρχή, που υλοποιώντας ομόφωνη απόφαση του Δημοτικού Συμβουλίου, δεν παραχώρησε χώρο στο φασιστικό μόρφωμα, ώστε να στάξει το δηλητήριό του στις εκλογές του 2015.\nΕίναι αποκαλυπτική η αντίληψη των ναζιστών ότι τα έσοδα του πατρινού καρναβαλιού είναι "ανυπολόγιστα", ενώ αυτό που δεν αναφέρει είναι ότι τα κέρδη πάνε στους επιχειρηματίες και στο κεφάλαιο, αντιμετωπίζοντας την πολιτιστική δραστηριότητα ως πεδίο επιχειρηματικής δραστηριότητας και εκμετάλλευσης. Ο Δήμος της Πάτρας, όχι μόνο δεν έχει έσοδα, αλλά πληρώνει για να πραγματοποιηθεί το Πατρινό Καρναβάλι.\nΣαν γνήσιο ναζιστικό κόμμα, ακολουθούν και τις γκεμπελικές τους μεθόδους, δηλαδή όταν η πραγματικότητα δεν μας εξυπηρετεί τότε τόσο χειρότερο γι' αυτήν».\nΣύμφωνα δε με στοιχεία της Κοινωφελούς Επιχείρησης Καρναβάλι Πάτρας, οι οφειλές - χρέη που παρέλαβε ο Οργανισμός από τις προηγούμενες Δημοτικές Αρχές ανέρχονται σε περίπου 1,8 εκατομμύρια ευρώ, προς επαγγελματίες και επιχειρήσεις της πόλης. Με συντονισμένες ενέργειες του δήμου έγινε κατορθωτό, ένα σχετικά μεγάλο μέρος των οφειλών αυτών να ενταχθεί σε σχετικό νόμο που ψήφισε η κυβέρνηση και αφορούσε ληξιπρόθεσμες οφειλές.\nΕτικέτες Κώστας Πελετίδης, Πάτρα, Πολιτική, Φασισμός, Χρυσή Αυγή


ΑΝΑΛΥΣΗ: Που πονά και που υπερτερεί ο "Άγιαξ της Ηπείρου"\nΌπως και να το κάνουμε, υπάρχει το κενό του Πέδρο Κόντε στον ΠΑΣ\nΑπό τη μέρα που ξεκίνησε το πρωτάθλημα, μέχρι και την περασμένη Κυριακή, ο ΠΑΣ διάβηκε έναν δρόμο ανηφορικό που έμοιαζε με «Γολγοθά».\nΚαι ο Γιώργος Παμλίδης επιστρέφει σιγά σιγά στον ΠΑΣ Γιάννινα, μετά την περιπέτεια του τραυματισμού\nΜετά το ρεπό της Δευτέρας, από χθες ξεκίνησε στον ΠΑΣ μίνι πρόγραμμα προετοιμασίας, για να μη βγει η ομάδα από τους αγωνιστικούς ρυθμούς της και παράλληλα ο Πετράκης να διορθώσει κάποια πράγματα στο αγωνιστικό της πρόσωπο.\nΦιλικό του ΠΑΣ με την Κέρκυρα στο στάδιο "Ζωσιμάδες" την ερχόμενη Πέμπτη 11 Οκτωβρίου\nΤη διακοπή του πρωταθλήματος λόγω αγώνων της Εθνικής ομάδας, θέλουν να εκμεταλλευτούν στον ΠΑΣ Γιάννινα. Για τον λόγο αυτό, την ερχόμενη Πέμπτη 11 Οκτωβρίου και ώρα 17.00 στο στάδιο «Ζωσιμάδες» θα γίνει φιλικό παιχνίδι με τον ΑΟΚ Κέρκυρα.\nΚάναντι: Δεν ξέρω αν ήταν πέναλτι, αυτό το κρίνει ο διαιτητής\nΟ Νταμίρ Κάναντο στην αίθουσα Τύπου του γηπέδου Περιστερίου\nΟ Αυστριακός προπονητής του Ατρόμητου Νταμίρ Κάναντι δήλωσε τα εξής:\nΓ. Πετράκης: Έλειψε το καθαρό μυαλό στις τελικές επιλογές\nΟ Γιάννης Πετράκης στη συνέντευξη Τύπου στο γήπεδο Περιστερίου\nΟ προπονητής του ΠΑΣ Γιάννης Πετράκης στη συνέντευξη Τύπου δήλωσε τα εξής: «Είχαμε μια πολύ καλή προσέγγιση στην αρχή του ματς.\nΑτρόμητος - ΠΑΣ 1-0 με αρνητικό πρωταγωνιστή τον διαιτητή\nΟ ΠΑΣ έχασε 1-0 στο Περιστέρι από τον Ατρόμητο, αλλά έχει κάθε δικαίωμα να φωνάζει για τη διαιτησία, που δεν έδωσε ένα καθαρό πέναλτι στο πρώτο τέταρτο του αγώνα και υπάρχει και μια άλλη φάση οριακή για παράβαση. Ειδικά η ανατροπή του Ξύδα από τον Μπρούνο ήταν φάση πέναλτι που πρέπει να διδάσκεται στα σεμινάρια διαιτητών.\nΟλοκληρώθηκε με επιτυχία το φεστιβάλ γυναικείου ποδοσφαίρου στα Γιάννινα\nΣτιγμιότυπο από γυναικείο ποδόσφαιρο δίπλα από την Παμβώτιδα λίμνη\nΜε ιδιαίτερη επιτυχία ολοκληρώθηκε το διήμερο φεστιβάλ γυναικείου ποδοσφαίρου στα Ιωάννινα.


Monsterstack – viacanadamed.com\nΟ.ΦΙ.ΤΕΧ.: 7.000p gtd σε Monsterstack και Gold & Rush!\nΓεμάτο και το πρόγραμμα της Τετάρτης με Monsterstack και Gold & Rush να ξεχωρίζουν καθώς συνοδεύονται από 7.000p gtd και δώρο ένα… read more Ο.ΦΙ.ΤΕΧ.: 7.000p gtd σε Monsterstack και Gold & Rush!\nwpadmin May 4, 2022 0 Comment on Ο.ΦΙ.ΤΕΧ.: 7.000p gtd σε Monsterstack και Gold & Rush!\nΟ.ΦΙ.ΤΕΧ.: 7.000p gtd σε Gold & Rush και Monsterstack!\nΗ Τετάρτη σε Άλιμο και Μαρούσι αναμένεται συναρπαστική με Monsterstack και Gold & Rush να χαρίζουν τουλάχιστον 7.000p και τους… read more Ο.ΦΙ.ΤΕΧ.: 7.000p gtd σε Gold & Rush και Monsterstack!\nwpadmin April 27, 2022 0 Comment on Ο.ΦΙ.ΤΕΧ.: 7.000p gtd σε Gold & Rush και Monsterstack!


Business Marketing – 4tessera.gr\nBusiness MarketingMarketing Κυριαρχίας και Digital Marketing\nMarketing Κυριαρχίας στις φυσικές αγορές\nH δημιουργία αναγνωρισιμότητας για το προϊόν που δημιουργει τη φήμη του σήματος και πάνω σε αυτό βασίζεται η δύναμη της επιτυχημένης μάρκας (brand awareness) και η επίτευξη προσήλωσης του καταναλωτή στη μάρκα (brand loyalty). Τελικό αποτέλεσμα να δημιουργηθεί ένα ικανοποιητικό μερίδιο αγοράς αποτελούμενο από hard-core loyal customers.\nΕίναι η δημιουργία και υλοποίηση σχεδίου marketing που δίνει τη δυνατότητα στην επιχείρησή σας να κυριαρχήσει στην αγορά.\nΠοιο είναι το διαφορετικό που έχουμε να δώσουμε σε σχέση με τo παραδοσιακό marketing plan?\nΥλοποιούμε για την επιχείρησή σας στρατηγικές που φέρνουν υψηλά αποτελέσματα στην πράξη.\nΗ εφαρμογή του Marketing Κυριαρχίας, στηρίζεται στην κατάρτιση των εργαζομένων για να επιτευχθεί ένα συγκεκριμένο αποτέλεσμα/ ή ποιότητα ενός προϊόντος (υλικού ή άυλου) που οδηγεί στην ικανοποίηση των πελατών και αυτή με τη σειρά της οδηγεί στην αφοσίωση των πελατών (loyalty) γεγονός που οδηγεί σε κερδοφορία.\nΤα βήματα που ακολουθούμε για να επιτευχθεί η κυριαρχία της επιχείρησής σας στην αγορά είναι:\nΑ’ ΦΑΣΗ – ΕΡΕΥΝΑ / ΕΚΜΕΤΑΛΛΕΥΣΗ ΕΞΩΤΕΡΙΚΩΝ ΔΥΝΑΜΕΩΝ:\nΤο εξωτερικό περιβάλλον στο οποίο λειτουργεί η επιχείρησή σας και οι παράγοντες που αλληλεπιδρούν επηρεάζοντας την αγορά σας, κρύβουν πάντα ευκαιρίες που χρειάζεται να αποκαλυφθούν.\nΒ’ ΦΑΣΗ – ΑΝΑΚΑΛΥΨΗ ΤΟΥ ΔΙΚΟΥ ΣΑΣ ‘’ΚΟΙΛΩΜΑΤΟΣ’’ (ΝICHE) ΑΓΟΡΑΣ:\nΟι πιθανότητες επιτυχίας πολλαπλασιάζονται όταν λειτουργείτε σε ‘’κοιλώματα’’ δλδ σε περιοχές ή προϊόντα της αγοράς με λίγο ή καθόλου ανταγωνισμό.\nΓ’ ΦΑΣΗ – ΕΠΕΜΒΑΣΗ ΣΤΟ ΠΡΟΪΟΝ / ΔΗΜΙΟΥΡΓΙΑ ΛΥΣΕΩΝ & ΟΧΙ ΠΡΟΪΟΝΤΩΝ:\nΟι καταναλωτές αναζητούν λύσεις στα προβλήματα και τις ανάγκες τους και αυτό σας βοηθάμε να τους προσφέρετε.\nΔ’ ΦΑΣΗ – ΕΠΙΚΟΙΝΩΝΙΑ / ΚΑΘΙΕΡΩΣΗ ΤΟΥ ΔΙΚΟΥ ΣΑΣ BRAND:\nΕπικοινωνούμε τη λύση που προσφέρετε στα κοινά που σας ενδιαφέρουν, δημιουργώντας κατ΄αρχήν επίγνωση της επωνυμίας και του προϊόντος σας (awareness) και στη συνέχεια επιτυγχάνουμε την αφοσίωση του καταναλωτή (loyalty) αναπτύσσοντας την αξιοπιστία της επωνυμίας και των προϊόντων σας.\nDigital Marketing Κυριαρχίας στις Αγορές\nΕίναι η δημιουργία και υλοποίηση σχεδίου e-marketing που δίνει τη δυνατότητα στην επιχείρησή σας να κυριαρχήσει ψηφιακά στην αγορά.\nΤο digital marketing δεν καταργεί το παραδοσιακό marketing. Ισχύουν οι ίδιοι κανόνες του marketing μόνο που η εφαρμογή τους γίνεται με ψηφιακό τρόπο. Δεν μπορεί το μέσον να καθορίζει τη στρατηγική του marketing αλλά η στρατηγική καθορίζει το μέσο. Το μέσο με τη σειρά του καθορίζει το περιεχόμενο.\nΤο digital marketing χρησιμοποιεί την ψηφιακή τεχνολογία, το διαδίκτυο, τα κινητά τηλέφωνα, διαφήμιση σε κάθε οθόνη και χρήση κάθε ψηφιακού μέσου.\nΕίναι ένας συνδυασμός εργαλείων, συσκευών (υπολογιστές, smartphones, tablets, tv, digital screens) και λογισμικού και επιλεγμένων μεθόδων που εφαρμόζεται/λειτουργεί με κατάλληλο τρόπο ώστε να επικοινωνήσει η επιχείρηση τα προϊόντα της και γενικότερα της δραστηριότητές της σε στοχευμένα target groups, με σκοπό το κέρδος.\nΗ κάθε μέθοδος προσαρμόζεται ειδικά για τη δική σας επιχείρηση (customized) και χρησιμοποιείται κάθε φορά με τον κατάλληλο τρόπο.\nΣτο digital marketing είναι πολύ πιο εύκολη η πρόσβαση της επιχείρησης σε μετρήσιμα στοιχεία που αφορούν τις καταναλωτικές συμπεριφορές των υποψήφιων ή δυνητικών πελατών σας.\nΑλλάζουν τα μέσα, παραμένει η προσωπική σχέση. Μέσω του digital marketing ένας επιχειρηματίας μπορεί να έχει προσωπική σχέση με καθένα από τους χιλιάδες πελάτες του, πράγμα αδύνατο πριν λίγα χρόνια.\nΚατ΄ αντιστοιχία του niche marketing, στο digital marketing ανακαλύπτουμε ‘’κοιλώματα’’ της αγοράς που μπορεί να εκμεταλλευτεί η επιχείρησή σας. Τέτοια ‘’κοιλώματα’’ εμφανίζονται κυρίως στις ψηφιακές εφαρμογές οι οποίες κάνουν πιο εύκολη και πιο γρήγορη την πρόσβαση των πελατών στα προϊόντα της επιχείρησης. Η δική μας συνεισφορά εστιάζει, στην προσαρμογή αυτών των εφαρμογών πάνω στις ανάγκες της δικής σας επιχείρησης (customized applications).\nΔιασυνδέουμε ηλεκτρονικά την επιχείρησή σας, ανοίγοντας για σας ένα παράθυρο στον κόσμο, με μεθόδους εξαιρετικά χαμηλού κόστους, που φέρνουν πολύ υψηλά αποτελέσματα στην πράξη.\nΤα βήματα που ακολουθούμε για να επιτευχθεί η κυριαρχία της επιχείρησής σας στην ψηφιακή αγορά είναι:\nΑ’ ΦΑΣΗ – ΕΙΣΟΔΟΣ ΣΤΟ DIGITAL MARKETING:\nΑνάλυση των παραγόντων από τους οποίους επηρεάζεται η επιχείρησή σας, ώστε η είσοδος στην ψηφιακή αγορά να στεφθεί με επιτυχία.\nΕΡΕΥΝΑ: Εστίαση στα marketing Analytics, Υπερτμηματοποίηση (hyper segmentation) και μικροσκοπική στόχευση (micro targeting).\nΒ’ ΦΑΣΗ – ΑΝΑΠΤΥΞΗ ΔΙΚΤΥΟΥ:\nΧρήση μεθόδων που εγγυώνται τη σταδιακή ανάπτυξη του δικτύου στο οποίο απευθύνεστε.\nΥΛΟΠΟΙΗΣΗ: Παρέχουμε/δημιουργούμε την εφαρμογή και το λογισμικό και συνδέουμε το software με όποια οθόνη θέλετε.\nΠροσωποποιημένο μήνυμα προς τον καταναλωτή (personalization), Δημιουργία video, Mobile Applications, Social Media, On-Line Διαφήμιση.\nΓ’ ΦΑΣΗ – ΕΚΜΕΤΑΛΛΕΥΣΗ ΤΕΧΝΟΛΟΓΙΑΣ:\nΣυνεχής αναζήτηση νέων ψηφιακών εφαρμογών που δίνουν τη δυνατότητα στην επιχείρησή σας να επικοινωνήσει αποτελεσματικά με τους υποψήφιους πελάτες της.\nΗ διάδοση του Internet of Things (IoT) πρόκειται να πολλαπλασιάσει τις οθόνες στις οποίες οι επιχειρήσεις θα μπορούν να στείλουν μηνύματα με περιεχόμενο. Από 3 κατά μέσο όρο σήμερα (smatphone, υπολογιστής, tablet), αναμένεται σε λίγα χρόνια να φτάσουν τις 10.\nΤο digital marketing αλλάζει τον τρόπο προώθησης και υπηρεσιών. Η επιτυχία δεν εξαρτάται πλέον από τον προϋπολογισμό διαφήμισης αλλά από την κατάλληλη στόχευση του υποψήφιου αγοραστικού κοινού και τη γνώση της αγοραστικής συμπεριφοράς του.\nΔιοργάνωση ενεργειών Δημοσίων Σχέσεων\nΠροωθητικές Προϊοντικές Ενέργειες\nClassic Marketing Activities\nΔιαφημιστική Εταιρική Ταυτότητα\nΣτρατηγικός Σχεδιασμός Προβολής Επιχειρήσεων\nΔημιουργικές Προσεγγίσεις και Παραγωγές


Αποτυχημένες «Ουτοπίες» της Ιστορίας: Απόπειρες να Δημιουργηθεί η Τέλεια Κοινωνία\nΜια εικονογραφημένη παρουσίαση κακόβουλων και καλοπροαίρετων αποπειρών δημιουργίας της «τέλειας» κοινωνίας. Όλες τους ήταν εκπληκτικά ανεπιτυχείς.\nεικονογράφηση Lia Kantrowitz\nΤο άρθρο δημοσιεύθηκε αρχικά στο τεύχος του περιοδικού VICE, Dystopia and Utopia. Πατήστε εδώ για να γίνετε συνδρομητής.\nΟι Ηνωμένες Πολιτείες μπορεί να ήταν πολύ διαφορετικές σήμερα, αν ο Thomas Morton -και όχι οι Πουριτανοί του Πλύμουθ- είχε καταφέρει να περάσει το δικό του. Ένα φιλήδονος τύπος από το Ντέβον της δυτικής Αγγλίας με αδυναμία στον μηλίτη, ο Morton οργάνωνε τα καλύτερα πάρτι που είχαν γίνει ποτέ στον 17ο αιώνα, στο Μάουντ Γουόλαστον του κόλπου της Μασαχουσέτης.\nΤα πάρτι είχαν έναν ευγενή, ουτοπικό σκοπό, όμως. Οραματιζόμενος μια απελευθερωμένη γη, ο Morton, ένας ποιητής και δικηγόρος, παρουσιαζόταν ως «οικοδεσπότης» του Μέριμαουντ και οι «συνάδελφοι» έποικοι– ελεύθεροι άνδρες που τους επιτρεπόταν (μέχρι ενός σημείου) να ενταχθούν στην κοινωνία των ιθαγενών Αλγκονκίν - ως «συνεργοί» του.\nΟ Morton έστησε ένα παγανιστικό γαϊτανάκι στο Μέριμαουντ, προκαλώντας την οργή των Πουριτανών, οι οποίοι τον συνέλαβαν μαζί με τους υπόλοιπους γλεντζέδες, όλοι εκ των οποίων ήταν τόσο λιώμα, που δεν μπορούσαν να αντισταθούν. Αφού τον έστειλαν πίσω στην Αγγλία, όπου κάθισε στο εδώλιο του κατηγορουμένου, τελικά κρίθηκε αθώος για όλες τις κατηγορίες. Όταν επέστρεψε στην Αμερική, ωστόσο, οι διώξεις εναντίον του συνεχίστηκαν: Ήρθε αντιμέτωπος και με άλλες κατηγορίες, ενώ το σπίτι του, καθώς και τα σπίτια των υποστηρικτών του, κάηκαν. Η Αμερική συνέχισε να ακολουθεί την πουριτανική πορεία που είχε χαράξει, απορρίπτοντας το όνειρο της κοινωνίας με ισοπολιτεία του Μέριμαουντ, καθώς «η παραδοσιακή διασκέδαση των αγγλικών εθίμων» (σύμφωνα με τα λόγια του Μόρτον), αντιμετωπιζόταν με τρόμο, ως ακολασία του διαβόλου.\nΈχοντας ιδρυθεί από 1.200 Σκωτσέζους στον Κόλπο του Ντάριεν το 1968, η Καληδονία ήταν μια φιλόδοξη απόπειρα, η οποία κατέληξε να χρεοκοπεί τη Σκωτία, κοστίζοντάς της την ανεξαρτησία της. Περισσότερο από δύο αιώνες πριν από την κατασκευή της διώρυγας του Παναμά, ο γκουρού των οικονομικών William Paterson, ο εγκέφαλος πίσω από την αποικία, συνειδητοποίησε ότι η δημιουργία μιας χερσαίας διαδρομής μεταξύ του Ατλαντικού και του Ειρηνικού κατά μήκος του ισθμού του Παναμά θα χάριζε πολλά πλούτη σε όποιον την έλεγχε.\nΜε τον λιμό να τον μαστίζει και όντας στο χείλος της χρεοκοπίας, ο λαός της Σκωτίας είχε αγκιστρωθεί στο όνειρο του να αποτελέσει ένα σημαντικό εμπορικό έθνος μέσω μιας αποικίας στον Ισημερινό.Ο λαός χρηματοδότησε το εγχείρημα –δίνοντας τις οικονομίες μιας ολόκληρης ζωής–, όμως οι τυχοδιώκτες που έβαλαν πλώρη από τις αποβάθρες του Λιθ, υπέκυψαν στις τροπικές ασθένειες και οι Ισπανοί έκαψαν ολοσχερώς την αποικία τους.\nΝιώθοντας να απειλούνται, οι Άγγλοι απαγόρευσαν στις αποικίες τους να κάνουν εμπορικές συναλλαγές με την Καληδονία, συμβάλλοντας έτσι στην πτώση της. Οι λίγοι επιζώντες επέστρεψαν ντροπιασμένοι και η Αγγλία βιάστηκε να παρέμβει, προτρέποντας τη Σκωτία να προσχωρήσει στην ένωση με μια προσφορά αποζημίωσης στον τεράστιο αριθμό Σκωτσέζων που έχασαν το βιός τους υποστηρίζοντας το όνειρο μιας σκωτσέζικης Αμερικής.\nΤην ημέρα των Χριστουγέννων του 1858, η Mary Ann Girling, μια παντρεμένη μητέρα δύο παιδιών από το Σάφολκ της ανατολικής Αγγλίας, ισχυρίστηκε ότι είχε δεχθεί επίσκεψη από τον Ιησού Χριστό, ο οποίος της εμφανίστηκε στην κρεβατοκάμαρά της στο Ίπσουιτς. Το 1864, είπε ότι είχε και δεύτερο όραμα. Η ζωή της δεν ήταν καθόλου αξιοσημείωτη μέχρι εκείνη τη στιγμή, όμως από εκεί και έπειτα, η Girling, κόρη ενός αγρότη, ξεκίνησε να ισχυρίζεται ότι ήταν προφήτης και σύντομα ίδρυσε μια αίρεση με το όνομα Παιδιά του Θεού, η οποία την έβαλε στα πρωτοσέλιδα των τοπικών εφημερίδων, πλάι σε κατηγορίες για μαγεία εναντίον της.\nΗ Girling πίστευε ότι η αποστολή της ήταν να οδηγήσει τα Παιδιά του Θεού στη Γη της Επαγγελίας, η οποία, όπως αποδείχθηκε, ήταν το Νιου Φόρεστ της νότιας Αγγλίας. Έτσι, εμφανίστηκε εκεί, στο μικροσκοπικό χωριό Χορντλ, με περισσότερους από εκατό θρησκόληπτους φανατικούς που χόρευαν. Εκδιωγμένη από την ουτοπία της αλλεπάλληλες φορές, η αίρεση ξεκίνησε να εξασθενεί με την πάροδο του χρόνου και τελικά διαλύθηκε το 1886, όταν η Girling έχασε τη ζωή της από τον καρκίνο.\nΠριν από τον Hitler, υπήρχε ένας δάσκαλος που λεγόταν Bernhard Förster. Ένας αντισημίτης εμπνευσμένος από τη σοβινιστική αντίληψη της υπεροχής του γερμανικού λαού και υπέρμαχος της φυλετικής αγνότητας, εκείνος και η γυναίκα του, Elisabeth, ξεκίνησαν από την πατρίδα τους, για να ιδρύσουν έναν παράδεισο Αρίων στη ζούγκλα της Παραγουάης. Τα ζώα, τα έντομα και τα μικρόβια της περιοχής, βέβαια, φαίνεται πως δεν γούσταραν Wagner, μιας και δεν έδειξαν κανέναν σεβασμό στη φυλετική υπεροχή των Γερμανών, οι οποίοι είχαν ξεκινήσει το ταξίδι τους όλο χαρά.\nΟ Förster αυτοκτόνησε πίνοντας δηλητήριο σε ένα ξενοδοχείο, το 1889 και το 1893 η Elisabeth επέστρεψε στη Γερμανία για να φροντίσει τον αδερφό της, Friedrich Nietzsche. Η Νέα Γερμανία έγινε μέρος της Παραγουάης και φήμες θέλουν τον γιατρό του Άουσβιτς Josef Mengele, τον γνωστό και ως «Άγγελο του Θανάτου», να έχει περάσει από εκεί κυνηγημένος, μετά το τέλος του Β΄ Παγκοσμίου Πολέμου.\nΣε έναν αιώνα που καθορίστηκε από την ακόρεστη δίψα της Ευρώπης για χρυσό και σκλάβους, ο ψυχοπαθής Κοζάκος τυχοδιώκτης Nikolai Ashinov αποτέλεσε ταυτόχρονα τον κανόνα και την εξαίρεση.\nΕπηρεασμένος, εν μέρει, από τις αόριστες αντιλήψεις περί συγγένειας μεταξύ της ρωσικής και της αιθιοπικής Ορθόδοξης Εκκλησίας, καθώς και από μια επιθυμία να υλοποιήσει το μυθικό βασίλειο του Ιωάννη του Πρεσβύτερου (ένας χριστιανικός παράδεισος που δεν υπήρχε, αν και τον αναζητούσαν καθόλη τη διάρκεια του Μεσαίωνα – μια κλασική περίπτωση fake news, με άλλα λόγια), ο Ashinov ίδρυσε τη ρωσική αποικία της Νέας Μόσχας στις αφρικανικές ακτές της Ερυθράς Θάλασσας, στο σημείο όπου σήμερα βρίσκεται το Τζιμπουτί.\nΤο όλο εγχείρημα διήρκεσε λίγες εβδομάδες. Ο Ashinov, ένας γερός πότης και βιαστής, αρνήθηκε να υποκύψει στους Γάλλους, των οποίων τα κανονιοφόρα βομβάρδισαν τη Νέα Μόσχα, καταστρέφοντάς τη. Νίπτοντας τας χείρας του, ο τότε τσάρος της Ρωσίας, Αλέξανδρος ο Γ΄, αποκάλεσε το όλο περιστατικό μια «θλιβερή και ανόητη κωμωδία».\nΤη δεκαετία του 1890, η Αυστραλία επλήγη από ξηρασία και ύφεση. Οι κουρείς προβάτων απεργούσαν, ζητώντας καλύτερες εργασιακές συνθήκες, με αποτέλεσμα την άγρια τιμωρία τους. Ο σοσιαλιστής William Lane οραματιζόταν έναν καλύτερο κόσμο και ξεκίνησε ένα ταξίδι για την Παραγουάη με 220 Αυστραλούς συμπατριώτες του, όπου ίδρυσε τη Νέα Αυστραλία, η οποία βασίστηκε σε σοσιαλιστικές αρχές.\nΣτο Εγγύς Μέλλον Κάποιες Πόλεις θα Είναι Πολύ Ζεστές για να Επιβιώσει ο Άνθρωπος\nΜε το 90% του ανδρικού πληθυσμού να έχει αφανιστεί σε πολέμους με τη Βραζιλία και την Ουρουγουάη, η παραγουανή κυβέρνηση ήταν πρόθυμη να βοηθήσει τους Αυστραλούς. Οι εργένηδες Αυστραλοί έδειξαν ακόμη μεγαλύτερη προθυμία, συναναστρεφόμενοι τις ντόπιες κυρίες, κάτι που δεν άρεσε στον Lane, ο οποίος φαίνεται πως ήθελε να διατηρήσει τη Νέα Αυστραλία… αυστραλιανή (ήτοι, λευκή ευρωπαϊκή).\nΑγανακτισμένος, έφυγε από τη Νέα Αυστραλία, ίδρυσε έναν άλλο οικισμό εκεί κοντά (το Κόσμε) και όταν απέτυχε και αυτό το εγχείρημα, κίνησε για τη Νέα Ζηλανδία, όπου επέστρεψε στην καριέρα του ως δημοσιογράφος, ασπαζόμενος τον αποικιοκρατικό συντηρητισμό. Η Νέα Αυστραλία και το Κόσμε έγιναν ένα με την Παραγουάη, φέρνοντας στον κόσμο έναν ενδιαφέροντα νέο λαό, τους Αυστραλούς Παραγουανούς.\nΗ Φινλανδία έχει μια μακρά ιστορία ουτοπικής σκέψης, η οποία πυροδοτήθηκε από κάποια αδέλφια του 18ου αιώνα που ίδρυσαν μια μυστικιστική αποσχιστική σέκτα, με την οποία έκαναν περιοδεία στη βόρεια Ευρώπη για 11 χρόνια. Έκτοτε, οι Φινλανδοί έχουν περιπλανηθεί στον κόσμο, από τη Σιέρα Λεόνε μέχρι τη Βραζιλία, αναζητώντας μια πιο ειδυλλιακή ζωή.\nΗ Σοϊντούλα («Τόπος Αρμονίας»), στο νησί Μάλκολμ, ανοιχτά των δυτικών ακτών του Καναδά, ήταν ένα τέτοιο μέρος. Έχοντας ιδρυθεί το 1901 από τον Matti Kurikka, μια ανήσυχη ψυχή που είχε ήδη αποτύχει να πραγματοποιήσει ένα αντίστοιχο εγχείρημα στο Κουίνσλαντ της Αυστραλίας, η Σοϊντούλα ταλανίζονταν από το γεγονός ότι κανείς από τους Φινλανδούς κατοίκους της δεν ήταν ιδιαίτερα καλός στο ψάρεμα και την υλοτομία, πράγμα που, σε μια περιοχή όπου κυριαρχούσε το νερό και τα δάση, δεν ήταν διόλου καλό.\nΟ Kurikka είχε επίσης κάποιες αρκετά ριζοσπαστικές ιδέες για το σεξ και την ανατροφή των παιδιών. Πίστευε ότι ο πατέρας ενός παιδιού έπρεπε να είναι ένας άνδρας που δεν είχε ζήσει με μητέρα και ότι οι άνθρωποι που έμεναν μαζί δεν έπρεπε να κάνουν σεξ. Παρόλα αυτά, αυτό που τελικά έβαλε τέλος στην άγουρη αποικία ήταν μια καταστροφική πυρκαγιά.\nΤον Σεπτέμβριο του 1919, ο Ιταλός ποιητής και πιλότος μαχητικού αεροσκάφους του Α΄ Παγκοσμίου Πολέμου Gabriele D’Annunzio, υποστηριζόμενος από ένα τσούρμο στρατιωτών που είχαν λιποτακτήσει, εισέβαλε στην πόλη Φιούμε, στην ακτή της Αδριατικής. Η περιοχή αποτελούσε, μετά το τέλος του πολέμου, αμφισβητούμενο έδαφος.\nΚανείς δεν σταμάτησε τον ποιητή-μαχητή και για τους επόμενους 15 μήνες, ανέλαβε τον ρόλο του χαρισματικού δικτάτορα της πόλης, δίνοντας μυστικιστικές ομιλίες από το μπαλκόνι του καθημερινά, ενώ στη συνέχεια έβρισκε συντροφιά στις διαρκώς εναλλασσόμενες ερωμένες του. Ένας άνδρας που έβαζε τους γιους του να τον φωνάζουν «αφέντη» και όχι «μπαμπά», ο D’Annunzio, ο οποίος είχε αδυναμία στην κοκαΐνη και στους αστακούς, ισχυριζόταν ότι είχε πολλές χιλιάδες ερωμένες. Εκείνος και οι ακόλουθοί του, ντύνονταν με μαύρες στολές, διακοσμημένες με νεκροκεφαλές και σταυρωτά κόκκαλα. Μια ομάδα που ισχυριζόταν ότι εκπροσωπούσε τις γυναίκες του Φιούμε, του έδωσε ένα «ιερό» στιλέτο, σύμφωνα με έναν βιογράφο, «για να χαράσσεις τη λέξη “νίκη” στη ζωντανή σάρκα των εχθρών μας».\nΠολύ προτού αποκτήσουν θέσεις εξουσίας, ο Hitler και ο Mussolini ήταν και οι δύο μαθητές του ποιητή. Όμως η διακυβέρνηση δεν ήταν το δυνατό σημείο του D’Annunzio, με αποτέλεσμα να πέσει το Φιούμε στα χέρια τυχοδιωκτών και κλεφτών, έως ότου η επίσημη κυβέρνηση στη Ρώμη αποκατέστησε την τάξη και έβαλε τέλος στο φασιστικό διονυσιακό όνειρο.\nΟ Henry Ford δεν ήθελε απλώς να καταστρέψει τα μέσα μαζικής μεταφοράς και να γεμίσει τον πλανήτη με τα αυτοκίνητά του. Ήθελε να διαπλάσσει μυαλά και καρδιές, αλλά και να έχει ένα ατελείωτο απόθεμα από πολυπόθητα ελαστικά. Έτσι, ιδρύθηκε το Fordlandia, ένα εργοστάσιο στην κεντροδυτική Αμερική, στην καρδιά του δάσους του Αμαζονίου.\nΤο τροπικό δάσος αποψιλώθηκε, εκατοντάδες χιλιόμετρα δρόμου κατασκευάστηκαν και ο Ford –ο οποίος δεν είχε επισκεφτεί ποτέ το μέρος– έκανε ό,τι μπορούσε, για να διαμορφώσει την κοινωνική δομή του χώρου από μακριά, επιβάλλοντας διατροφικούς κανονισμούς στους Βραζιλιάνους εργάτες του, λέγοντάς τους να μην πίνουν, ακόμη και πιέζοντάς τους να μάθουν παραδοσιακούς ευρωπαϊκούς χορούς, όπως η πόλκα και το βαλς.\nΌλα αυτά οδήγησαν σε ταραχές, μαχαιρώματα και εξεγέρσεις, με τον Ford να επιδεινώνει την κατάσταση, προσπαθώντας να εφαρμόσει μεγάλης κλίμακας βιομηχανικές πρακτικές στο περίπλοκο οικοσύστημα του τροπικού δάσους. Καθόλου από το καουτσούκ που προήλθε από τα δέντρα της περιοχής δεν χρησιμοποιήθηκε ποτέ σε αυτοκίνητα της Ford και το πείραμα απέτυχε παταγωδώς.\nΤο πρώτο μέρος που χαρακτηρίστηκε ποτέ ως «χίπικη κοινότητα» ήταν το Ντροπ Σίτι στο αγροτικό νότο του Κολοράντο, το οποίο αποτελούνταν από θολωτές κατασκευές εμπνευσμένες από τις αρχές σχεδιασμού του Buckminster Fuller. Αυτές οι δομές ήταν κατασκευασμένες από ό,τι μπορεί να φανταστεί κανείς: από οροφές αυτοκινήτων, μέχρι καπάκια από μπουκάλια Sprite.\nΈχοντας ιδρυθεί σε ένα οικόπεδο 28 στρεμμάτων από σκηνοθέτες και φοιτητές της Σχολής Καλών Τεχνών, η κοινότητα στόχευε στην ισότητα και θεωρούνταν μια απόρριψη της ζωής υπό τον αμερικανικό καπιταλισμό και του βαθιά αντιλαϊκού πολέμου του Βιετνάμ.\nΉταν ένα μεγάλο όνειρο, όμως με το που μαθεύτηκε η ύπαρξη του Ντροπ Σίτι ξεκίνησαν τα προβλήματα: Έγινε ένας φόνος, εμφανίστηκαν συμμορίες μηχανόβιων, ενώ αργότερα ένας εκτροφέας βοοειδών αγόρασε την ουτοπία. Οι τελευταίοι θόλοι κατεδαφίστηκαν στα τέλη της δεκαετίας του 1990.\n«Δαμάζοντας» τον Γιώργο Παπαπαύλου\nTagged:THOMAS MORTONHitlerΦΙΝΛΑΝΔΙΑΙστορίαΒ' Παγκόσμιος ΠόλεμοςΣκωτίαΚαληδονίαουτοπίεςδυστυπίεςΝέα ΓερμανίαΠαραγουάηΝέα ΜόσχαΣοϊντούλα


Ηράκλειο: Εθελοντική Αιμοδοσία με κοπή πίτας αύριο Σάββατο - Ηράκλειο - Νέα Κρήτη\nΤώρα διαβάζετε: Ηράκλειο: Εθελοντική Αιμοδοσία με κοπή πίτας αύριο Σάββατο\nΗράκλειο: Εθελοντική Αιμοδοσία με κοπή πίτας αύριο Σάββατο\nΕθελοντική Αιμοδοσία θα πραγματοποιηθεί το Σάββατο 8 Ιανουαρίου στο Αίθριο της Λότζια, από τις 09:30 έως τις 14:00\nΕθελοντική Αιμοδοσία θα πραγματοποιηθεί το Σάββατο 8 Ιανουαρίου στο κέντρο της πόλης του Ηρακλείου (στο Αίθριο της Λότζια), από τις 09:30 έως τις 14:00. Την ίδια μέρα θα κοπεί και η πρωτοχρονιάτικη πίτα των αιμοδοτών.\nΗ Εθελοντική Αιμοδοσία πραγματοποιείται κάθε Σάββατο στο αίθριο της Λότζια. Σ’ αυτήν την κοινή προσπάθεια, καλούνται όλοι να συμμετάσχουν. Σημαντικό είναι ότι δεν υπάρχει τράπεζα αίματος, ούτε διαχείριση αίματος. Κάθε Εθελοντής Αιμοδότης έχει τη δυνατότητα να χρησιμοποιήσει τις μονάδες που έχει προσφέρει σε περίπτωση μελλοντικής ανάγκης σε αίμα, δικής του ή συγγενική. Παράλληλα στο χώρο της αιμοδοσίας ο κάθε αιμοδότης θα έχει τη δυνατότητα να καταθέσει αίτηση για την έκδοση της ηλεκτρονικής ατομικής κάρτας αιμοδότη σε περίπτωση που δεν την έχει ακόμα προμηθευτεί.\nΗ αιμοδοσία απευθύνεται σε όσους θέλουν να δώσουν αίμα. Το έμπειρο ιατρονοσηλευτικό προσωπικό της μονάδας αιμοδοσίας του Βενιζελείου Νοσοκομείου πραγματοποιεί τις αιμοληψίες, ενώ εθελοντές είναι παρόντες για να λύσουν κάθε απορία. Αίμα μπορούν να δώσουν όλοι οι υγιείς άνδρες/ γυναίκες από 18-65 ετών. Πρέπει να είναι ξεκούραστοι, να έχουν πάρει ελαφρύ πρωινό και αν δεν έχουν κάρτα αιμοδότη, να έχουν μαζί τους το ΑΜΚΑ ή την αστυνομική τους ταυτότητα. Αξίζει να σημειωθεί ότι έπειτα από σχετική ενημέρωση του Εθνικού Κέντρου Αιμοδοσίας, δεν απαιτείται περίοδος αποκλεισμού για τους αιμοδότες που έχουν εμβολιαστεί έναντι της COVID-19, με την προϋπόθεση ότι αισθάνονται καλά μετά τον εμβολιασμό.\nΣτην περίπτωση που μετά τον εμβολιασμό παρουσιαστούν ήπιες αντιδράσεις μπορούν να προσφέρουν αίμα 7 ημέρες μετά την πάροδο των συμπτωμάτων. Παράλληλα υπάρχει η δυνατότητα για ενημέρωση και εγγραφή δωρητών μυελού των οστών σε συνεργασία με το «Όραμα Ελπίδας», ενημέρωση και εγγραφή Δωρητών Οργάνων στο Εθνικό Μητρώο του Εθνικού Οργανισμού Μεταμοσχεύσεων καθώς και ενημέρωση και παράδοση ασκού για δωρεά ομφάλιου αίματος (για εγκύους) σε συνεργασία με τη Δημόσια Τράπεζα Ομφαλικών Βλαστοκυττάρων Κρήτης.


Πάπας και Πατριάρχης Μόσχας πρώτη φορά μαζί - Κιβωτός της Ορθοδοξίας\nΜια συνάντηση στο πλαίσιο κοινής στάσης για τους διωγμούς των Χριστιανών στη Μ. Ανατολή\nΠάπας και Πατριάρχης Μόσχας πρώτη φορά μαζί\nΣάββατο, 6 Φεβρουαρίου 2016, 14:19\nΙστορική χαρακτηρίζεται η συνάντηση ανάμεσα στον Πάπα Φραγκίσκο και τον Πατριάρχη Μόσχας και Πασών των Ρωσιών Κύριλλο, την οποία ανακοίνωσαν το Βατικανό και η Ρωσική Ορθόδοξη Εκκλησία. Συγκεκριμένα η συνάντηση θα γίνει στις 12 Φεβρουαρίου στο αεροδρόμιο της Αβάνας, στην Κούβα, σε ενδιάμεση στάση που θα πραγματοποιήσει ο Ποντίφικας στο ταξίδι του για το Μεξικό.\nΗ συνάντηση αυτή θα αρχίσει με δίωρες συνομιλίες και «θα ολοκληρωθεί με την υπογραφή μιας κοινής δήλωσης», διευκρινίζεται στην κοινή ανακοίνωση. Η συνάντηση αυτή «προετοιμαζόταν από καιρό» και «σηματοδοτεί ένα σημαντικό στάδιο στις σχέσεις μεταξύ των δύο εκκλησιών», σύμφωνα με την ίδια ανακοίνωση.\nΟ Μητροπολίτης Ιλαρίων της Ρωσικής Ορθοδόξου Εκκλησίας διευκρίνισε ότι η συνάντηση αυτή θα γίνει λόγω της ανάγκης να υπάρξει μια κοινή απάντηση στη δίωξη των χριστιανών στη Μέση Ανατολή. Ο ίδιος σημείωσε ότι οι διαφορές μεταξύ των δύο εκκλησιών παραμένουν, αλλά παραμερίζονται ώστε να πραγματοποιηθεί η συνάντηση αυτή λόγω της δίωξης των χριστιανών. Το θέμα αυτό θα είναι το κεντρικό της ατζέντας της συνάντησής τους, σύμφωνα με τον ίδιο.\nΗ συνάντηση αυτή δεν θα γίνει στην Ευρώπη, διευκρίνισε εξάλλου ο ίδιος, επειδή ο Πατριάρχης Μόσχας Κύριλλος ήταν αντίθετος στην ιδέα αυτή από την αρχή. «Διότι η τραγική ιστορία των διχασμων και των συγκρούσεων μεταξύ των χριστιανών έχει συνδεθεί ιδιαίτερα με την Ευρώπη», σημείωσε.\nΠατριαρχείο Μόσχας, Πάπας, Καθολική Εκκλησία, Πατριάρχης Μόσχας, Κούβα,